Mɛni Ma Nyɛ Maa Ye Bua Wɔ Konɛ Waa Pee Kristofohi Nɛ A Wa? | Kase\n‘Wa maa wa kɛ yaa si wa maa pee kaa Kristo ɔ nitsɛ.’—EFESO BI 4:13.\nLAHI: 11, 42\nMƐNI O MA DE?\nKɛ Kristofohi nɛ a wa a náa anɔkuale nile he se ha kɛɛ?\nMɛni Kristofohi nɛ a wa a peeɔ konɛ kake peemi nɛ hi asafo ɔ mi?\nKɛ huɛmɛ kpakpahi ma nyɛ maa ye bua wɔ konɛ waa pee Kristofohi nɛ a wa ha kɛɛ?\n1, 2. Mɛni oti nɛ e sa kaa Kristofo no fɛɛ Kristofo no nɛ kɛ ma e hɛ mi? Mo ha enɛ ɔ he nɔ hyɛmi nɔ́.\nKE YOGBAYO ko ya jua mi nɛ e ngɛ hlae nɛ e ma he tso yiblii nɛ ngɛ fɛu ɔ, mɛni e hyɛɔ? E ngɛ heii kaa tsa pi tso yiblii ɔ klemi aloo e jua pɛ nɛ e hyɛɔ kɛ heɔ. E hyɛɔ tso yiblii nɛ ngɛ via jee, nɛ ngɛ fɛu, nɛ a ma nyɛ maa ye amlɔ nɔuu hulɔ. E suɔ kaa e ma he tso yiblii nɛ e fu. Ke tso yiblii ko fu ɔ, lɔ ɔ tsɔɔ kaa e wa nitsɛnitsɛ.\nKristofo no nɛ e wa a hlaa sisi tomi mlaahi nɛ ngɛ Baiblo ɔ mi nɛ ma nyɛ maa ye bua lɛ konɛ e le slɔɔto nɛ ngɛ kpakpa kɛ yayami a kpɛti\n2 Jã kɛ̃ nɛ Mawu ngɛ blɔ hyɛe kaa e we bi nɛ a pee a ní kaa nihi nɛ a wa. Wami nɛ wa ngɛ he munyu tue ɔ tsɔɔ we jeha abɔ nɛ nɔ ko ye, mohu ɔ, e tsɔɔ mumi mi wami. Oti nɛ Kristofo no kɛ maa e hɛ mi ji kaa e maa pee Mawu sɔmɔlɔ nɛ e wa. Ke nɔ ko jɔɔ e he nɔ ha Yehowa nɛ a baptisi lɛ po ɔ, e yaa nɔ nɛ e waa. Bɔfo Paulo suɔ kaa Kristofohi nɛ a hi a Efeso ɔ nɛ a pee a ní kaa nihi nɛ a wa. Enɛ ɔ he ɔ, e wo mɛ he wami konɛ a pee kake ngɛ hemi kɛ yemi ɔ mi, nɛ a ya nɔ nɛ a kase Yesu he ní, konɛ ‘a wa ngɛ mumi mi hluu kɛ yaa si a maa pee kaa Kristo ɔ nitsɛ.’—Efeso Bi 4:13.\n3. Mɛni si fɔfɔɛ ko lɛ hi Efeso asafo ɔ mi nɛ e ngɛ Yehowa we bi hu a kpɛti mwɔnɛ ɔ?\n3 A to Efeso asafo ɔ sisi jehahi babauu se loko Paulo ngma sɛ womi nɛ ɔ ya ha mɛ. Asafo ɔ mi bimɛ ɔmɛ a ti nihi fuu ji Kristofohi nɛ a wa, nɛ a ngɛ níhi a si kpami momo. Se kɛ̃ ɔ, ni komɛ ngɛ a kpɛti nɛ e he hia kaa a ha nɛ huɛ bɔmi nɛ ngɛ a kɛ Yehowa a kpɛti ɔ mi nɛ wa wawɛɛ. Jã kɛ̃ nɛ mwɔnɛ ɔ hu ɔ, nyɛmimɛ nyumuhi kɛ yihi fuu ngɛ Yehowa sɔmɔe jehahi babauu ji nɛ ɔ, nɛ a ji Kristofohi nɛ a wa. Se ni komɛ ngɛ asafo komɛ a mi nɛ a wɛ. Kaa nɔ hyɛmi nɔ́ ɔ, a baptisiɔ nimli akpe abɔ daa jeha, enɛ ɔ he ɔ, loloolo ɔ, e he hia kaa ni komɛ nɛ a ya nɔ nɛ a wa. Mo nɛɛ?—Kolose Bi 2:6, 7.\nMƐNI KRISTOFO NO KO MA NYƐ MAA PEE KONƐ E WA?\n4, 5. Mɛni he je nɛ Kristofohi nɛ a wa a ngɛ slɔɔtoslɔɔto ɔ, se mɛni o ma nyɛ maa na ngɛ mɛ tsuo a he? (Moo hyɛ foni nɛ ngɛ ní kasemi ɔ sisije ɔ.)\n4 Ke o ya jua mi nɛ o na tso yiblii nɛ fu ɔ, o naa kaa e slo bɔ nɛ eko fɛɛ eko ngɛ ha. Se kɛ̃ ɔ, nɔ́ ko ngɛ nɛ o ma nyɛ maa na ngɛ tso yiblii ɔ eko tsuaa eko he nɛ tsɔɔ kaa e fu. Jã kɛ̃ nɛ e ji ngɛ Kristofohi nɛ a wa a hu a blɔ fa mi. E slo bɔ nɛ a ti nɔ fɛɛ nɔ peeɔ e ní ha. A je ma slɔɔtoslɔɔtohi a nɔ, nɛ e slo bɔ nɛ a tsɔse a ti nɔ fɛɛ nɔ ha. E slo jeha nɛ a ti nɔ tsuaa nɔ ye, kɛ níhi nɛ a suɔ kɛ níhi nɛ a sume. Se kɛ̃ ɔ, mɛ tsuo a jeɔ su komɛ kpo nɛ kadiɔ mɛ kaa a ji Kristofohi nɛ a wa. Mɛni ji su nɛ ɔmɛ ekomɛ?\n‘Anɛ e he hia kaa ma pee tsakemihi konɛ ma nyɛ ma kase Yesu saminya lo?’\n5 Kristofo no nɛ wa a kaseɔ Yesu, nɛ e ‘nyɛɛɔ e se’ haa. (1 Petro 2:21) Yesu tsɔɔ kaa ke nɔ ko maa suɔ Yehowa a, e he hia wawɛɛ nɛ e suɔ lɛ kɛ e tsui tsuo, e klaa tsuo, kɛ e juɛmi tsuo, nɛ e suɔ e nyɛmi nɔmlɔ kaa bɔ nɛ e suɔ lɛ nitsɛ e he ɔ hulɔ. (Mateo 22:37-39) Kristofo no nɛ e wa a ngɔɔ ga womi nɛ ɔ kɛ tsuɔ ní. E kɛ e ní peepee tsɔɔ kaa huɛ bɔmi nɛ ngɛ e kɛ Yehowa a kpɛti, kɛ suɔmi nɛ mi kuɔ nɛ e ngɛ ha ni kpahi ɔ ji nɔ́ nɛ he hia lɛ pe kulaa ngɛ e si himi mi.\nKristofohi nɛ a wa ngɛ jeha mi ɔ kaseɔ Yesu nɛ a baa a he si, nɛ a fĩɔ nyɛmimɛ nihewi nɛ a ngɛ asafo ɔ hɛ mi nyɛɛe ɔ a se (Hyɛ kuku 6)\n6, 7. (a) Mɛni su kpa komɛ lɛ Kristofo no nɛ e wa a jeɔ kpo? (b) Mɛni sanehi e sa kaa wa bi wa he?\n6 Tsa pi suɔmi pɛ ji su nɛ Kristofo no nɛ e wa a jeɔ kpo. E jeɔ su kpahi hu kpo. (Galatia Bi 5:22, 23) E he jɔ, e yeɔ e he nɔ, nɛ e toɔ e tsui si hulɔ. Su nɛ ɔmɛ yeɔ bua lɛ nɛ e daa haomihi a nya nɛ e mi mi fu we, nɛ ke níhi yɛ nɔ ha lɛ kaa bɔ nɛ e ngɛ blɔ hyɛe po ɔ, e kɔni mi jɔ̃ we. Ke Kristofo no nɛ e wa ngɛ dɛ he ní kasemi pee ɔ, e hlaa sisi tomi mlaahi nɛ ngɛ Baiblo ɔ mi nɛ ma nyɛ maa ye bua lɛ konɛ e le slɔɔto nɛ ngɛ kpakpa kɛ yayami a kpɛti. Kɛkɛ ɔ, ke e kɛ e he nile nɛ e kɛ Baiblo ɔ tsɔse ɔ tsu ní ɔ, e ma nyɛ maa mwɔ e yi mi kpɔ ngɛ blɔ nɛ da nɔ. Kristofo no nɛ e wa a baa e he si, enɛ ɔ he ɔ, be tsuaa be ɔ, e le kaa Yehowa blɔ tsɔɔmi kɛ e mlaahi hi pe lɛɛ e nɔ́. * (Hyɛ sisi ningma.) E fiɛɛɔ sane kpakpa a kɛ kã, nɛ e bɔɔ mɔde wawɛɛ nɛ e peeɔ níhi nɛ ma ha kake peemi maa hi asafo ɔ mi.\n7 Waa kɛ jeha babauu ngɛ Yehowa sɔmɔe jio, lingmi nɛ ɔ nɛ wa bɔni Yehowa sɔmɔmi jio, wɔ tsuo wa ma nyɛ ma bi wa he ke: ‘Anɛ e he hia kaa ma pee tsakemihi konɛ ma nyɛ nɛ ma kase Yesu saminya lo? Anɛ nɔ́ ko ngɛ nɛ e sa kaa ma pee konɛ ma ya ye hɛ mi lo?’\n“NIHI NƐ WA A, A NƆ JI NIYE NÍ NITSƐ”\n8. Kɛ Yesu le Ngmami ɔ mi nɛ e nu sisi ha kɛɛ?\n8 Yesu Kristo le Ngmami ɔ mi, nɛ e nu Ngmami ɔ sisi saminya. Benɛ e ye jeha 12 po ɔ, e kɛ Ngmami ɔ tsu ní be mi nɛ e kɛ tsɔɔli ɔmɛ ngɛ munyu tue ngɛ sɔlemi we ɔ. “Nihi tsuo nɛ ngɛ lɛ tue bue ɔ a nya kpɛ a he; ejakaa a na kaa e juɛmi mi kuɔ, nɛ e ngɛ níhi a heto hae pɛpɛɛpɛ.” (Luka 2:46, 47) Pee se nɛ e ya ngɛ fiɛɛe ɔ, e kɛ Mawu Munyu ɔ tsu ní saminya kɛ ku e he nyɛli ɔmɛ a nya la.—Mateo 22:41-46.\n9. (a) Mɛni blɔ nya Kristofo no nɛ e wa a toɔ kɛ ha ní kasemi? (b) Mɛni he je nɛ wa kaseɔ Baiblo ɔ?\n9 Ke nɔ ko suɔ kaa e maa pee Kristofo no nɛ e wa a, e kaseɔ Yesu nɔ hyɛmi nɔ́ ɔ, nɛ e bɔɔ mɔde wawɛɛ kaa e maa nu Baiblo ɔ sisi. E hlaa níhi a mi ngɛ Ngmami ɔ mi daa konɛ e nu anɔkualehi nɛ a mi kuɔ ɔ a sisi, ejakaa e le kaa “nihi nɛ a wa a, a nɔ́ ji niye nitsɛ.” (Hebri Bi 5:14) Kristofo no nɛ e wa a suɔ kaa e maa ‘le Baiblo ɔ mi saminya.’ (Efeso Bi 4:13) Enɛ ɔ he ɔ, mo bi o he ke: ‘Anɛ i kaneɔ Baiblo ɔ daa ligbi lo? Anɛ i to blɔ nya kɛ ha dɛ he ní kasemi peemi lo? Anɛ i kɛ ye weku ɔ wa peeɔ weku Mawu jami daa otsi lo?’ Ke o ngɛ Baiblo ɔ kasee ɔ, mo hla sisi tomi mlaahi nɛ ma nyɛ maa ye bua mo konɛ o le bɔ nɛ Yehowa susuɔ aloo e peeɔ e ní ngɛ níhi a he ha. Lɔ ɔ se ɔ, ke e he hia kaa o mwɔ o yi mi kpɔ ɔ, moo da sisi tomi mlaa nɛ ɔmɛ a nɔ kɛ pee jã. Enɛ ɔ ma ha nɛ wa maa hɛ wɔ kɛ su Yehowa he haa.\n10. Kɛ Kristofo no nɛ e wa a peeɔ e ní ngɛ Mawu ga womihi kɛ Mawu sisi tomi mlaahi a he ha kɛɛ?\n10 Tsa pi Baiblo ɔ mi pɛ nɛ e sa kaa Kristofo no nɛ e wa a nɛ e le. E he hia kaa e pee ní kpa komɛ hulɔ. E sa nɛ e bua nɛ jɔ ga womihi nɛ jeɔ Mawu ngɔ, kɛ Mawu sisi tomi mlaahi a he. Lɔ ɔ se ɔ, e sa kaa e kɛ e ní peepee nɛ tsɔɔ kaa e suɔ kaa e maa pee Yehowa suɔmi nya ní se pi nɔ́ nɛ lɛɛ e suɔ. E peeɔ tsakemihi ngɛ e je mi bami, e susumi, kɛ e ní peepeehi a mi. Kaa nɔ hyɛmi nɔ́ ɔ, e kaseɔ Yesu, nɛ e woɔ nɔmlɔ su ehe nɛ a bɔ ‘ngɛ Mawu subai nɔ ɔ; konɛ a na kaa anɔkuale mi ɔ, e peeɔ nɔ́ nɛ da, nɛ e he hu tsɔ.’ (Kane Efeso Bi 4:22-24.) E he hia nɛ wa kai kaa Mawu ngɔ e mumi klɔuklɔu ɔ kɛ kudɔ Baiblo ngmali ɔmɛ. Lɔ ɔ he ɔ, ke Kristofo no ko kaseɔ Baiblo ɔ, Mawu mumi klɔuklɔu ɔ yeɔ bua lɛ nɛ nile kɛ suɔmi nɛ e ngɛ ɔ yaa hɛ mi, nɛ huɛ bɔmi nɛ ngɛ e kɛ Yehowa a kpɛti ɔ hu mi waa.\nNYƐ HA NƐ KAKE PEEMI NƐ HI NYƐ KPƐTI\n11. Mɛni si himi Yesu kɛ kpe benɛ e ngɛ zugba a nɔ ɔ?\n11 Yesu ye mluku. Se benɛ e ngɛ zugba a nɔ ɔ, nihi nɛ e hi a kpɛti ɔ yi mluku. E fɔli kɛ e nyɛmimɛ ɔmɛ tsuo yi mluku. Yesu se nyɛɛli nɛ e kɛ mɛ bɔ gbagbanii ɔ po wo a he nɔ, nɛ a fo mɛ pɛ a nɔ́ mi. Kaa nɔ hyɛmi nɔ́ ɔ, nyɔ mi nɛ e nɔ jena Yesu ma gbo ɔ, e kaseli ɔmɛ sã nya “kaa a kpɛti mɛnɔ lɛ sa kaa a buu nɔmlɔ nguaa pe kulaa.” (Luka 22:24) Ngɛ a susumi nɛ dɛ ɔ tsuo se ɔ, Yesu le kaa e be kɛe nɛ a ma ba pee Kristofohi nɛ a wa, kɛ asafo nɛ kake peemi ngɛ a kpɛti. Jamɛ a nyɔ ɔ mi ɔ, Yesu sɔle ha mɛ konɛ a nyɛ nɛ a pee kake. E sɔle kɛ bi e hiɔwe Tsɛ ɔ kaa e ha nɛ mɛ tsuo a pee kake. E de ke: “Tsaatsɛ! Bɔ nɛ o ngɛ ye mi, nɛ i ngɛ o mi ɔ, mɛ hu a hi wa mi jã nɔuu.” E de hu ke: “Konɛ a pee kake kaa bɔ nɛ i kɛ mo ngɛ ɔ.”—Yohane 17:21, 22.\n12, 13. (a) Akɛnɛ wa ji Kristofohi he je ɔ, mɛni oti waa kɛ ma wa hɛ mi? (b) Mɛni ye bua nyɛminyumu ko nɛ e nyɛ pee níhi nɛ ma ha nɛ kake peemi maa hi e kɛ nyɛmimɛ a kpɛti?\n12 Kristofo no nɛ e wa a peeɔ níhi nɛ ma ha nɛ kake peemi maa hi asafo ɔ mi. (Kane Efeso Bi 4:1-6, 15, 16.) Kaa bɔ nɛ nɔmlɔ tso ɔ “kpɔ nya kpɔ nya amɛ tsuo tsa a sibi nya” a, jã kɛ̃ nɛ oti nɛ wɔ Kristofohi waa kɛ ma wa hɛ mi ji kaa wa maa pee kake kɛ tsu ní. Loko kake peemi maa hi Kristofo no ko kɛ e nyɛmimɛ Kristofohi a kpɛti ɔ, e sa nɛ e ba e he si. Lɔ ɔ he ɔ, ke nihi a gbɔjɔmi ha nɛ a pee nɔ́ ko nɛ e gba Kristofo no ko nɛ e wa a nya po ɔ, e bɔɔ mɔde wawɛɛ nɛ e haa nɛ kake peemi hii asafo ɔ mi. Enɛ ɔ he ɔ, mo bi o he ke: ‘Ke nyɛmi ko pee nɔ́ ko nɛ ye bua jɔɛ he ɔ, kɛ i peeɔ ye ní ha kɛɛ? Ke nɔ ko pee mi nɔdɔ nɔ́ ko ɔ, kɛ i nuɔ he ha kɛɛ? Anɛ i hiɔ nɔ ɔ nya lo? Aloo i bɔɔ mɔde kaa ma dla i kɛ lɛ wa kpɛti?’ Kristofo no nɛ e wa a, bɔɔ mɔde kaa e ma tsu nyagbahi a he ní mohu pe nɛ e maa ngɔ nyagbahi kɛ ba.\n13 Mo susu Nyɛminyumu Uwe nɔ hyɛmi nɔ́ ɔ he nɛ o hyɛ. Be ko nɛ be ɔ, nyɛmimɛ a gbɔjɔmihi woɔ e mi mi la. E ma e juɛmi nya si kaa e maa kase David he ní ngɛ Baiblo ɔ kɛ Insight on the Scriptures womi ɔ mi. Mɛni he je nɛ e suɔ kaa e maa kase David he ní se pi nɔ kpa ko ɔ? Ejakaa David hu na nɔ́ ngɛ Mawu sɔmɔli komɛ a dɛ mi. Kaa nɔ hyɛmi nɔ́ ɔ, Matsɛ Saul bɔ mɔde kaa e ma gbe David. Ni komɛ hu ka kaa a maa fiaa lɛ tɛ, nɛ lɛ nitsɛ e yo tete po ye e he fɛu. (1 Samuel 19:9-11; 30:1-6; 2 Samuel 6:14-22) Se ngɛ níhi nɛ nihi pee kɛ si David tsuo se ɔ, e suɔ Yehowa, nɛ e ngɔ e hɛ kɛ fɔ e nɔ. David na nihi mɔbɔ hulɔ. Uwe na kaa e he hia nɛ lɛ hu e pee e ní kaa David. Benɛ e kase Baiblo ɔ, e na kaa e he hia nɛ e tsake bɔ nɛ e peeɔ e ní ha ke e nyɛmimɛ Kristofohi tɔ̃ e nɔ ɔ. E na kaa e he hia we nɛ e hi níhi nɛ nihi peeɔ kɛ siɔ lɛ ɔ kaie, mohu ɔ, e sa nɛ e pee níhi nɛ ma ha kake peemi maa hi asafo ɔ mi. Anɛ mo hu o ma o juɛmi nya si kaa o maa pee jã lo?\nMOO HLA HUƐMƐ NGƐ NIHI NƐ A PEEƆ MAWU SUƆMI NYA NÍ Ɔ A KPƐTI\n14. Mɛnɔmɛ Yesu hla kaa e huɛmɛ?\n14 Yesu Kristo kɛ nihi hi si saminya. Nyumuhi, yihi, yihewi kɛ zangmawi, nikɔtɔmahi, kɛ jokuɛwi po nyɛ su Yesu he. Se tsa pi nɔ fɛɛ nɔ nɛ Yesu kɛ bɔ huɛ gbagbanii. E de e bɔfo ɔmɛ ke: “Ke nyɛ pee nɔ́ nɛ i de nyɛ ke nyɛɛ pee ɔ, lɔ ɔ lɛɛ ye huɛmɛ ji nyɛ.” (Yohane 15:14) Yesu hla nihi nɛ e kɛ mɛ bɔ gbagbanii ɔ kɛ je e se nyɛɛli anɔkualetsɛmɛ nɛ a suɔ Yehowa nɛ a sɔmɔɔ lɛ ɔ a kpɛti. Anɛ mo hu o kɛ nihi nɛ a suɔ Yehowa kɛ a tsui tsuo ɔ nɛ bɔɔ lo? Mɛni he je nɛ enɛ ɔ he hia a?\nAnɛ o kɛ nihi nɛ a suɔ Yehowa kɛ a tsui tsuo ɔ nɛ bɔɔ lo?\n15. Ke nihewi kɛ yihewi kɛ Kristofohi nɛ a wa bɔɔ ɔ, mɛni se a ma ná?\n15 Tso yiblii babauu fuɔ saminya ke a ná pu la. Jã kɛ̃ nɛ suɔmi nɛ ngɛ waa kɛ wa nyɛmimɛ nyumuhi kɛ yihi wa kpɛti ɔ ma nyɛ maa ye bua mo konɛ o ba pee Kristofo no nɛ e wa. Anɛ o ji niheyo loo yiheyo nɛ o ngɛ hlae nɛ o ma juɛmi nya si ngɛ nɔ́ nɛ o maa pee hwɔɔ se ɔ he lo? Ke jã a, juɛmi ngɛ mi kaa o maa hla huɛmɛ nɛ a ngɛ Yehowa sɔmɔe be saii ji nɛ ɔ, nɛ a peeɔ níhi nɛ ma ha nɛ kake peemi maa hi asafo ɔ mi. Eko ɔ, a kɛ haomihi ngɛ kpee ngɛ a si himi mi kɛ Yehowa sɔmɔmi mi. A ma nyɛ maa ye bua mo konɛ o pee níhi nɛ ma ha nɛ o ná bua jɔmi. Ke o kɛ mɛ bɔɔ ɔ, a ma nyɛ maa ye bua mo konɛ o mwɔ o yi mi kpɔ ngɛ blɔ nɛ da nɔ, nɛ o ba pee Kristofo no nɛ e wa.—Kane Hebri Bi 5:14.\n16. Mɛni nyɛmimɛ komɛ nɛ a ngɛ asafo ɔ mi nɛ a wa a pee kɛ ye bua nyɛmiyo ko benɛ e wɛ ɔ?\n16 Helga kai kaa benɛ e piɛ bɔɔ nɛ e maa gbe sukuu nya a, e sukuu bi ɔmɛ a ti nihi hiɛhiɛɛ ngɛ otihi nɛ a kɛ ma a hɛ mi ɔ he munyu tue. A ti nihi fuu suɔ nɛ a ya yunivɛsiti konɛ a ná ní tsumi kpakpa hwɔɔ se. Se Helga kɛ e huɛmɛ nɛ a wa ngɛ mumi mi ngɛ asafo ɔ mi ɔ sɛɛ ní. E de ke: “A ti nihi fuu wa pe mi, nɛ a ye bua mi wawɛɛ nitsɛ. A wo mi he wami kaa ma tsu be tsuo sɔmɔmi ní tsumi ɔ. Lɔ ɔ se ɔ, i kɛ jeha enuɔ sɔmɔ kaa blɔ gbalɔ. Amlɔ nɛ ɔ, ke i kai bɔ nɛ i sɔmɔ Yehowa ha ngɛ ye zangma be ɔ mi ɔ, i náa bua jɔmi wawɛɛ. I pia we ye he kulaa kaa i pee jã.”\n17, 18. Mɛni ma ha nɔ ko ma nyɛ ma sɔmɔ Yehowa saminya?\n17 Ke wa kase Yesu ɔ, wa maa pee Kristofohi nɛ a wa. Lɔ ɔ ma ha nɛ huɛ bɔmi gbagbanii maa hi waa kɛ Yehowa wa kpɛti, nɛ suɔmi nɛ wa ngɛ kaa wa ma sɔmɔ lɛ ɔ hu mi maa wa. Ke nɔ ko wa ngɛ mumi mi ɔ, e nyɛɔ nɛ e sɔmɔɔ Yehowa saminya. Yesu wo e se nyɛɛli ɔmɛ he wami ke: “Nyɛ ha nyɛ la a nɛ tso ngɛ nimli a hɛ mi jã nɔuu, konɛ a na ní kpakpahi nɛ nyɛ ngɛ pee ɔ, nɛ a wo nyɛ Tsɛ nɛ ngɛ hiɔwe ɔ hɛ mi nyami.”—Mateo 5:16.\n18 Wa kase bɔ nɛ Kristofo no nɛ e wa a ma nyɛ maa ye bua asafo ɔ ha. Nɔ́ kpa ko hu nɛ Kristofo no ko ma nyɛ maa pee kɛ tsɔɔ kaa e wa ji, bɔ nɛ e kɛ e he nile ma tsu ní ha. Mɛni blɔ nɔ wa he nile ma nyɛ maa ye bua wɔ konɛ waa mwɔ wa yi mi kpɔ ngɛ blɔ nɛ da nɔ? Mɛni wa maa pee kɛ tsɔɔ kaa wa buɔ ni kpahi a he nile? Wa ma ha sane bimi nɛ ɔmɛ a heto ngɛ munyu nɛ nyɛɛ enɛ ɔ se ɔ mi.\n^ kk. 6 Kaa nɔ hyɛmi nɔ́ ɔ, eko ɔ, a ma de asafo mi nikɔtɔmahi nɛ a wa ngɛ jeha mi ɔ konɛ a ngmɛɛ ní tsumi komɛ nɛ a kɛ wo a dɛ ɔ he, konɛ a fĩ nyɛmimɛ nihewi nɛ a kɛ jamɛ a ní tsumi ɔmɛ maa wo a dɛ ɔ a se.\nKristofo no nɛ e wa a bua jɔɔ Yehowa ga womihi a he. E suɔ kaa e maa pee Yehowa suɔmi nya ní, se pi nɔ́ nɛ lɛɛ e suɔ. E kaseɔ Yesu saminya, nɛ e kɛ e munyu tumi kɛ e ní peepee tsuo tsɔɔ jã. E hlaa sisi tomi mlaahi nɛ ngɛ Baiblo ɔ mi nɛ ma nyɛ maa ye bua lɛ konɛ e le slɔɔto nɛ ngɛ kpakpa kɛ yayami a kpɛti, nɛ e peeɔ níhi nɛ ma ha kake peemi maa hi asafo ɔ mi


“Nyɛɛ hyɛ nyɛ he nɛ hi nɛ nɔ ko nɛ ko ngɔ je mi nile kɛ yaka sisimi kɛ ngɔ nyɛ nyɔguɛ.”—KOL. 2:8.\nLAHI: 38, 31\nMɛni ga womi nɛ bɔfo Paulo je suɔmi mi kɛ ha ngɛ je ɔ susumi ɔ he?\nMɛni ji je ɔ susumi ɔ eko, nɛ mɛni blɔ nɔ wa ma nyɛ maa gu kɛ kua?\nKɛ munyu nɛ ɔ ye bua mo ha kɛɛ?\n1. Mɛni ga womi bɔfo Paulo kɛ ha e nyɛmimɛ Kristofo ɔmɛ? (Moo hyɛ foni nɛ ngɛ ní kasemi ɔ sisije ɔ.)\nBENƐ bɔfo Paulo ngma sɛ womi kɛ ya ha Kristofohi nɛ a ngɛ Kolose ɔ, a wo lɛ tsu ngɛ Roma maa pee jeha 60 kɛ ya si 61 ɔ mi. Jamɛ a be ɔ mi ɔ, e piɛ bɔɔ nɛ a ma je lɛ. E tsɔɔ mɛ kaa e he hia nɛ a ná “mumi mi níhi a sisi numi.” (Kol. 1:9) Paulo de kɛ piɛɛ he ke: “I ngɛ enɛ ɔ dee konɛ nɔ ko nɛ ko ngɔ yi mi plɛmi munyuhi kɛ sisi nyɛ. Nyɛɛ hyɛ nyɛ he nɛ hi nɛ nɔ ko nɛ ko ngɔ je mi nile kɛ yaka sisimi kɛ ngɔ nyɛ nyɔguɛ ngɛ adesa kusumihi nya, ngɛ je ɔ mi sisije níhi a nya, se pi ngɛ Kristo blɔ fa mi.” (Kol. 2:4, 8) Paulo ya nɔ nɛ e tsɔɔ nɔ́ he je nɛ susumi komɛ nɛ a he si ɔ dɛ, kɛ nɔ́ he je nɛ adesahi nɛ a yi mluku ɔ ma nyɛ ma ná je ɔ susumi ɔ. Kaa nɔ hyɛmi nɔ́ ɔ, e ma nyɛ ma ha nɛ nɔ ko nɛ susu kaa e ngɛ juɛmi wawɛɛ, nɛ e nɔ kuɔ pe ni kpahi. Paulo ngma sɛ womi nɛ ɔ konɛ e kɛ ye bua nyɛmimɛ ɔmɛ nɛ a kua je ɔ susumi kɛ ní peepeehi nɛ dɛ ɔ.—Kol. 2:16, 17, 23.\n2. Mɛni he je nɛ e he hia kaa wa susu ní komɛ nɛ a ji je ɔ susumi ɔ a he ɔ?\n2 Nihi nɛ a hɛɛ je ɔ susumi ɔ kɛ Yehowa blɔ tsɔɔmi tsu we ni, nɛ ke wa hyɛ we nɛ hi ɔ, susumi nɛ ɔ ma nyɛ ma puɛ wa hemi kɛ yemi ɔ bɔɔbɔɔbɔɔ. Mwɔnɛ ɔ, je ɔ susumi ɔ bɔle wɔ tsuo kɛ kpe. Wa naa ekomɛ ngɛ tiivi nɔ, Intanɛti ɔ nɔ, ní tsumi hehi, kɛ sukuuhi a mi. Ngɛ munyu nɛ ɔ mi ɔ, wa ma susu nɔ́ nɛ wa ma nyɛ maa pee konɛ a ko ngɔ susumi nɛ ɔmɛ kɛ sisi wɔ ɔ he. Wa ma susu níhi enuɔ komɛ nɛ a ji je ɔ susumi ɔ a he, kɛ blɔ nɔ nɛ wa maa gu kɛ kua jamɛ a susumi ɔmɛ.\nANƐ E SA NƐ WA HE YE KAA MAWU NGƐ LO?\n3. Mɛni susumi nɛ nihi fuu hɛɛ, nɛ mɛni he je?\n3 “Ke i he we yi kaa Mawu ngɛ po, ma nyɛ ma pee nɔmlɔ kpakpa.” Ngɛ mahi fuu a nɔ ɔ, nihi pɔɔ demi ke a he we yi kaa Mawu ngɛ, nɛ a kɛ jami ko hu bɔɛ. Nihi nɛ a deɔ enɛ ɔ susuu we níhi a he saminya konɛ a le kaa Mawu ngɛ loo e be, se mohu ɔ, a susuɔ kaa a ma nyɛ maa pee mɛ nitsɛmɛ a suɔmi nya ní kɛkɛ. (Kane La 10:4.) Nihi fuu buɔ a he juɛmitsɛmɛ, enɛ ɔ he ɔ, a deɔ ke, “Ke i he we yi kaa Mawu ngɛ po ɔ, ma nyɛ ma ba ye je mi saminya.”\n4. Mɛni blɔ nɔ wa ma nyɛ maa gu kɛ ye bua nɔ ko nɛ e he we yi kaa Bɔlɔ ko ngɛ ɔ?\n4 Anɛ juɛmi ngɛ mi kaa nɔ ko ma he ye kaa Bɔlɔ ko be lo? Ke nɔ ko ke e ma hla heto ɔ ngɛ je mi si kpami mi ɔ, e maa laa kulaa. Se ngɛ anɔkuale mi ɔ, heto ɔ ngɛ kpiti. Ke tsu fɛɛ tsu ɔ, nɔ ko nɛ e ma a, lɛɛ bɔ níhi nɛ wami ngɛ a mi ɔ hu nɛɛ? Ngɛ anɔkuale mi ɔ, wami yiblii ɔmɛ ngɛ nyakpɛ wawɛɛ pe tsu fɛɛ tsu nɛ a ma, ejakaa a ma nyɛ maa pee a he nɔ, se tsu be nyɛe maa pee e he nɔ. Wami yiblii nɛ ɔmɛ ngɛ nɔ́ nɛ tsɔɔ a klemi, a su, kɛ a ní peepee, nɛ a kɛ ní nɛ ɔmɛ peeɔ mɛ nitsɛmɛ a henɔ. Mɛnɔ nɛ e pee wami yiblii nɛ ɔmɛ jã a? Baiblo ɔ ha heto ke: “We fɛɛ we ɔ, nɔ ko lɛ e ma, se nɔ nɛ e pee níhi tsuo ɔ ji Mawu.”—Heb. 3:4.\n5. Mɛni wa ma nyɛ ma de ngɛ juɛmi nɛ nihi hɛɛ kaa ke wa he we Mawu yi po ɔ, wa ma nyɛ maa le nɔ́ nɛ da a he?\n5 Mɛni wa ma nyɛ ma de ngɛ juɛmi nɛ nihi hɛɛ kaa ke wa he we Mawu yi po ɔ, wa ma nyɛ maa le nɔ́ nɛ da a he? Mawu Munyu ɔ ha nɛ wa le kaa nihi nɛ a he we Mawu yi po ngɛ su kpakpa komɛ. (Rom. 2:14, 15) Kaa nɔ hyɛmi nɔ́ ɔ, eko ɔ, a buɔ a fɔli, nɛ a suɔ mɛ. Se ke nɔ ko kplɛɛ we nɔ kaa Bɔlɔ nɛ ngɛ suɔmi ɔ ji nɔ nɛ e sa kaa e tsɔɔ wɔ nɔ́ nɛ da kɛ nɔ́ nɛ dɛ ɔ, kɛ wa naa jamɛatsɛ ɔ je mi bami nɛ e ke e he tsɔ ɔ ha kɛɛ? (Yes. 33:22) Mwɔnɛ ɔ, ke nihi fuu nɛ a kɔɔ nɔ se ɔ susu bɔ nɛ je ɔ ngɛ puɛe ha a he ɔ, a naa kaa adesa hia Mawu yemi kɛ buami niinɛ. (Kane Yeremia 10:23.) Enɛ ɔ he ɔ, e sɛ nɛ wa susu kaa ke nɔ ko he we Mawu yi nɛ e kɛ e sisi tomi mlaahi tsu we ní ɔ, e ma nyɛ maa le nɔ́ nɛ da.—La 146:3.\nANƐ E SA NƐ WAA KƐ WA HE NƐ WO JAMI KO MI LO?\n6. Mɛni susumi nihi fuu hɛɛ ngɛ jami he?\n6 “Ke o be jami ko mi ɔ, o ma nyɛ ma ná bua jɔmi.” Nihi fuu ngɛ je ɔ mi nɛ a hɛɛ susumi nɛ ɔ, ejakaa a naa jami kaa nɔ́ ko nɛ bua jɔmi be mi, nɛ se nami hu be he. Jehanɛ hu ɔ, jamihi fuu tsɔɔ hɛl tsɔɔmi, a heɔ mi dlami nyɔngma, nɛ a kɛ a he woɔ ma kudɔmi sanehi a mi nɛ a kɛ jeɔ nihi kɛ jeɔ Mawu he. Enɛ ɔ he ɔ, e be nyakpɛ kaa nihi fuu susuɔ kaa a ma nyɛ ma ná bua jɔmi ke a kɛ a he wui jami ko mi! Eko ɔ, nimli nɛ ɔmɛ ma de ke, “Ye bua jɔ Mawu munyu he, se i sume kaa i kɛ ye he maa wo jami kuu ko mi.”\n7. Ngɛ mɛni blɔ nɔ nɛ anɔkuale jami kɛ bua jɔmi baa?\n7 Se anɛ e ji anɔkuale kaa nɔ ko ma nyɛ ma ná bua jɔmi ke e kɛ e he wui jami ko mi lo? Ngɛ anɔkuale mi ɔ, nɔ ko ma nyɛ ma ná bua jɔmi ke e kɛ e he wui lakpa jami mi, se ja huɛ bɔmi kpakpa ngɛ e kɛ Yehowa, nɔ nɛ ji “bua jɔmi Mawu” ɔ a kpɛti loko e ma nyɛ ma ná bua jɔmi nitsɛnitsɛ. (1 Tim. 1:11) Nɔ́ fɛɛ nɔ́ nɛ Mawu peeɔ ɔ, e peeɔ konɛ ni kpahi nɛ a ná he se. E sɔmɔli hu ngɛ bua jɔmi, ejakaa a suɔ kaa a maa ye bua nihi. (Níts. 20:35) Kaa nɔ hyɛmi nɔ́ ɔ, mo susu bɔ nɛ anɔkuale jami haa nɛ bua jɔmi hiɔ wekuhi a mi ha a he nɛ o hyɛ. Anɔkuale jami tsɔɔ wɔ kaa e sa nɛ wa je bumi kpo kɛ tsɔɔ wa hunomɛ kɛ wa yihi, waa ye wa gba si himi kita amɛ a nɔ, wa ko puɛ gba, wa tsɔse wa bimɛ konɛ a je bumi kpo, nɛ wa je suɔmi nitsɛnitsɛ kpo. Enɛ ɔ he ɔ, anɔkuale jami haa nɛ kake peemi kɛ bua jɔmi hiɔ wa we asafo ɔmɛ, kɛ wa je kɛ wɛ nyɛmi peemi ɔ mi.—Kane Yesaya 65:13, 14.\n8. Ngɛ mɛni blɔ nɔ nɛ wa ma nyɛ maa ngɔ Mateo 5:3 ɔ kɛ ye bua nihi konɛ a le nɔ́ nɛ haa nɔ bua jɔmi nitsɛnitsɛ?\n8 Ke nɔ ko sɔmɔ we Mawu ɔ, anɛ e ma nyɛ ma ná bua jɔmi lo? Mo susu sane nɛ ɔ he nɛ o hyɛ, Mɛni haa nihi bua jɔmi? Ni komɛ ngɛ nɛ ní tsumi ko, he mi kami ko, aloo fiɛmi ko nɛ haa mɛ bua jɔmi. Ni komɛ hu a bua jɔ he kaa a maa ye bua a weku mi bimɛ aloo a huɛmɛ. Ní nɛ ɔmɛ tsuo ma nyɛ ma ha nɔ ko bua jɔmi, se a bɔ wɔ ngɛ yi mi tomi ko he je, nɛ lɔ ɔ nɛ haa nɔ bua jɔmi nɛ ngɛ kɛ yaa neneene. Wa be kaa lohwehi. A bɔ wɔ konɛ wa nyɛ nɛ waa kase wa Bɔlɔ ɔ he ní, nɛ wa sɔmɔ lɛ ngɛ anɔkuale mi. Bɔ nɛ Mawu bɔ wɔ ha a he je ɔ, wa nyɛɔ peeɔ enɛ ɔ kɛ bua jɔmi. (Kane Mateo 5:3.) Kaa nɔ hyɛmi nɔ́ ɔ, ke anɔkuale Kristofohi bua a he nya kɛ ngɛ Yehowa jae ɔ, a bua jɔɔ, nɛ a woɔ a sibi he wami. (La 133:1) Jehanɛ hu ɔ, kake peemi ngɛ a nyɛmi peemi ɔ mi, a je mi bami he tsɔ, nɛ a ngɛ hɛ nɔ kami kpakpa.\nANƐ WA HIA JE MI BAMI HE MLAAHI LO?\n9. (a) Mɛni susumi nɛ kɔɔ bɔmi nami he nɛ pɔ he mwɔnɛ ɔ? (b) Mɛni he je nɛ Mawu Munyu ɔ kplɛɛ we nihi nɛ a jeɔ a hunomɛ aloo a yihi a se ɔ nɔ ɔ?\n9 “Mɛni tɔmi nɛ ngɛ he kaa nɔ ko maa je e huno loo e yo se?” Eko ɔ, nihi ma de wɔ ke: “Nyɛ ngɛ kpɛii tsɔ. E sa nɛ adesa nɛ ye mle bɔɔ.” Se susumi nɛ nihi hɛɛ kaa Kristofo no ma nyɛ maa bɔ ajuama a dɛ. Mɛni he je? Ejakaa Mawu Munyu ɔ kplɛɛ we ajuama bɔmi nɔ. * (Kane 1 Tɛsalonika Bi 4:3-8.) Yehowa ngɛ he blɔ kaa e woɔ wɔ mlaahi, ejakaa lɛ nɛ e bɔ wɔ. Mawu Mlaa a tsɔɔ kaa nyumu kɛ yo nɛ a sɛ gba si himi mi pɛ ji nihi nɛ a ma nyɛ ma ná bɔmi. Mawu woɔ wɔ mlaahi ejakaa e suɔ wɔ. Wa náa mlaa nɛ ɔmɛ a he se. Suɔmi, bumi, kɛ he piɛ pomi hiɔ wekuhi nɛ a kɛ mlaa nɛ ɔmɛ tsuɔ ní ɔ a mi. Mawu sume nihi nɛ a le e mlaa amɛ se a kɛ tsu we ní ɔ.—Heb. 13:4.\n10. Mɛni blɔ nɔ Kristofo no maa gu kɛ yu e he ngɛ ajuama bɔmi he?\n10 Mawu Munyu ɔ tsɔɔ wɔ bɔ nɛ wa ma plɛ kɛ yu wa he ngɛ ajuama bɔmi he kulaa ha. Blɔ kake nɛ wa ma nyɛ maa gu nɔ kɛ pee jã ji kaa wa maa hyɛ níhi nɛ waa kɛ wa hɛngmɛ hyɛɛ ɔ saminya. Yesu de ke: “Nɔ fɛɛ nɔ nɛ e yaa nɔ nɛ e hyɛɛ yo nɛ e he peeɔ lɛ akɔnɔ ɔ, e kɛ lɛ puɛ gba momo ngɛ e tsui mi. Lɔ ɔ he ɔ, ke o hiɔ nɔ hɛ ngmɛ ha nɛ o nane ngɛ tɔ̃tɔ̃e ɔ, hiaa nɛ o sake ngɔ fɔ he.” (Mat. 5:28, 29) Enɛ ɔ he ɔ, e sɛ nɛ Kristofo no nɛ hyɛ fonihi, aloo e bu lahi nɛ tleɔ bɔmi nami he akɔnɔ si ɔ tue. Bɔfo Paulo ngma sɛ womi kɛ ya ha e nyɛmimɛ Kristofo ɔmɛ. E de ke: ‘Nyɛɛ gbe nyɛ nɔmlɔ tso ɔ he ní ɔmɛ nɛ a ngɛ zugba a nɔ ngɛ ajuama bɔmi he.’ (Kol. 3:5) Jehanɛ hu ɔ, e sa nɛ waa hyɛ níhi nɛ wa susuɔ he, kɛ níhi nɛ wa sɛɛɔ he ní ɔ saminya.—Efe. 5:3-5.\nANƐ E SA NƐ WAA NGƆ HE LO NYA NÍ TSUMI KƐ PEE OTI NGƐ WA SI HIMI MI LO?\n11. Mɛni he je nɛ eko ɔ, wa maa ngɔ he lo nya ní tsumi kɛ pee nɔ́ titli ngɛ wa si himi mi ɔ?\n11 “Loko o ma ná bua jɔmi ɔ, ja o tsu ní tsumi nɛ e hiɔwo kle.” Nihi fuu woɔ wɔ he wami konɛ waa ngɔ he lo nya ní tsumi nguahi kɛ pee nɔ́ titli ngɛ wa si himi mi. Eko ɔ, ní tsumi kaa jã a ma ha nɛ wa he biɛ, wa ná he wami ko, aloo wa ná ní. Akɛnɛ nihi fuu ngɔɔ ní tsumi nɛ ɔmɛ kɛ peeɔ nɔ́ titli ngɛ a si himi mi he je ɔ, eko ɔ, Kristofo no ko hu ma ná susumi nɛ ɔ eko.\n12. Anɛ ní tsumi kpakpa nɛ nɔ ko ma ná a ji nɔ́ nɛ ma ha nɛ e ná bua jɔmi lo?\n12 Anɛ e ji anɔkuale kaa he lo nya ní tsumi nɛ haa nɔ he wami aloo e haa nɛ nɔ heɔ biɛ ɔ ma nyɛ ma ha nɛ wa ná bua jɔmi nitsɛnitsɛ lo? Dɛbi. Mo kai kaa Satan suɔ kaa e ná he wami nɛ e he biɛ. Ngɛ blɔ ko nɔ ɔ, e ná ní nɛ ɔmɛ, se loloolo ɔ, e mi mi fu, nɛ e be bua jɔmi. (Mat. 4:8, 9; Kpoj. 12:12) Ke wa ngɔ bua jɔmi nɛ wa náa ke wa ye bua nihi nɛ a ba ná Mawu he ní nile nɛ haa nɔ neneene wami ɔ kɛ to he lo nya ní tsumi he ɔ, wa naa kaa bua jɔmi nɛ jeɔ he lo nya ní tsumi mi kɛ baa a pi nɔ́ ko kulaa. Jehanɛ se hu ɔ, je ɔ mumi ɔ haa nɛ nihi kɛ a he siɔ koli wawɛɛ. E haa nɛ nihi a hɛ tsuɔ, nɛ a jeɔ a sibi hunga, se nyagbenyagbe ɔ, a naa kaa a “ngɛ fo tue kɛ ngɛ kɔɔhiɔ se nyɛɛe kɛkɛ.”—Fiɛlɔ 4:4.\n13. (a) Mɛni juɛmi nɛ e sa nɛ waa hɛɛ ngɛ he lo nya ní tsumi he? (b) Mɛni Paulo tsɔɔ kaa e ha lɛ bua jɔmi ngɛ sɛ womi nɛ e ngma kɛ ya ha Tɛsalonika bi ɔmɛ ɔ mi?\n13 Ngɛ anɔkuale mi ɔ, e sa nɛ wa tsu ní kɛ hiɛ wa he, nɛ tɔmi ko be he kaa wa maa hla ní tsumi nɛ wa bua jɔ he. Se e sɛ nɛ wa he lo nya ní tsumi nɛ pee nɔ́ titli ngɛ wa si himi mi. Yesu de ke: “Nɔ ko be nyɛe maa pee nyɔguɛ kɛ ha nyɔmtsɛmɛ enyɔ; ejakaa ke e ná we nɔ kake he ninyɛ nɛ e suɔ nɔ kpa a, lɛɛ e maa mɛtɛ nɔ kake he nɛ e ma kua nɔ kpa a. Nyɛ be nyɛe maa pee nyɔguɛhi kɛ ha Mawu, kɛ Ní Nami tsuo.” (Mat. 6:24) Ke wa ngɔ wa juɛmi kɛ ma Yehowa sɔmɔmi kɛ e Munyu ɔ nɛ wa maa tsɔɔ nihi ɔ nɔ ɔ, wa ma ná bua jɔmi nɛ se be. Bɔfo Paulo ná enɛ ɔ mi níhi a si kpami. Benɛ e ji niheyo ɔ, e kɛ e juɛmi ma ní tsumi kɛ blɔ nya nɛ e ma ná ngɛ Yuda jami mi ɔ nɔ. Se benɛ e ba plɛ pee fiɛɛlɔ ɔ, e na bɔ nɛ nihi he Mawu sɛ gbi ɔ ye, kɛ bɔ nɛ e tsake a si himi ha a, nɛ enɛ ɔ ha lɛ bua jɔmi nitsɛnitsɛ. (Kane 1 Tɛsalonika Bi 2:13, 19, 20.) Ní tsumi ko be nɛ haa nɔ bua jɔmi pe enɛ ɔ.\nKe wa ye bua nihi nɛ a ná Mawu he nile ɔ, lɔ ɔ haa nɛ wa náa bua jɔmi nɛ ngɛ kɛ yaa neneene (Hyɛ kuku 12, 13)\nANƐ WA MA NYƐ MA TSU ADESA NYAGBAHI A HE NÍ LO?\n14. Mɛni he je nɛ nihi fuu susuɔ kaa adesahi ma nyɛ ma tsu a nyagba amɛ a he ní ɔ?\n14 “Adesahi nitsɛmɛ ma nyɛ ma tsu a haomi ɔmɛ a he ní.” Nihi fuu hɛɛ susumi nɛ ɔ. Mɛni he je? Ke munyu nɛ ɔ ji anɔkuale ɔ, lɛɛ lɔ ɔ maa tsɔɔ kaa adesahi hia we Mawu blɔ tsɔɔmi, nɛ a ma nyɛ maa pee nɔ́ nɛ a suɔ. Jehanɛ se hu ɔ, eko ɔ, wa ma susu kaa susumi nɛ nihi fuu hɛɛ kaa adesa nitsɛ ma nyɛ ma tsu e haomihi a he ní ɔ ji anɔkuale, ejakaa níhi a mi hlami ko nɛ a pee ɔ tsɔɔ kaa ta, awi yemi, hiɔ kɛ ohia tsuo ngɛ si bae. Amaniɛ bɔmi ko tsɔɔ kaa “nɔ́ he je nɛ si himi ɔ ngɛ kpakpa pee ji kaa adesahi ma a juɛmi nya si kaa a ma ha nɛ je ɔ nɛ pee he ko nɛ e ngɛ bua jɔmi.” Anɛ munyu kaa jã a tsɔɔ kaa adesahi nyɛ nɛ a ngɛ níhi nɛ ngɛ a nya gbae be kɛkɛɛ ji nɛ ɔ a he ní tsue lo? Bɔ nɛ pee nɛ wa ná heto ɔ, ha nɛ wa susu wa nyagba amɛ a he saminya nɛ waa hyɛ.\n15. Mɛni odasehi nɛ tsɔɔ bɔ nɛ adesahi ngɛ nɔ́ nae wawɛɛ ha?\n15 Tahi: Je mi ta enyɔ ɔmɛ tane nihi nɛ a he hiɛ pe ayɔ 60 a yi. Ngɛ je mi ta enyɔne ɔ se po ɔ, adesahi ngɛ ta hwue loloolo. Benɛ e ke suu jeha 2015 ɔ, yi mi wami aloo ta fiee nihi ayɔ 65 kɛ je a wehi a mi. Ngɛ jeha 2015 ɔ pɛ mi ɔ, ta fiee nihi maa pee ayɔ nyɔngma kɛ enyɔ kɛ fã. Awi yemi: E ngɛ mi kaa ngɛ ma komɛ a nɔ ɔ, blɔ komɛ nɛ a guɔ nɔ kɛ yeɔ nihi awi ɔ ngɛ si bae mohu lɛɛ, se amlɔ nɛ ɔ, kɔmpiuta nɛ a kɛ fiaa ojo, yi mi wami ní peepeehi nɛ yaa nɔ ngɛ we mi, kɛ ma he gbeye womi ngɛ nɔ yae wawɛɛ ngɛ ma nɛ ɔmɛ a nɔ. Jehanɛ hu ɔ, nihi fuu he ye kaa anɔkuale yemi ta kulaa ngɛ je ɔ mi. Adesahi nyɛ we nɛ a po awi yemi se. Hiɔ: Hiɔ komɛ ngɛ nɛ wa ná a nya tsa ba. Se amaniɛ bɔmi ko nɛ ba ngɛ jeha 2013 ɔ mi ɔ tsɔɔ kaa hiɔ komɛ kaa tsui hiɔ, stroke, kansa, hoha, kɛ sikli hiɔ gbeɔ nihi nɛ a yi jeha 60 lolo ɔ a kpɛti nihi ayɔ nɛɛ daa jeha. Ohia: World Bank ɔ tsɔɔ kaa ngɛ Afrika pɛ ɔ, nihi ayɔ 280 ji nihi nɛ a ngɛ ohia ngmlikiti yee ngɛ jeha 1990 ɔ mi, se benɛ jeha 2012 ke e suu ɔ, yibɔ ɔ ya su ayɔ 330.\n16. (a) Mɛni he je nɛ Mawu Matsɛ Yemi ɔ pɛ nɛ e ma nyɛ ma tsu adesahi a nyagbahi a he ní ɔ? (b) Mɛni Matsɛ Yemi jɔɔmihi nɛ Yesaya kɛ la polɔ ko tu he munyu?\n16 Mwɔnɛ ɔ, nihi nɛ a foɔ mɛ pɛ a nɔ́ mi nɛ a ngɛ sika kɛ ma kudɔmi he blɔ nya tomi ɔmɛ a nɔ hyɛe. Niinɛ, nihi kaa jã a be nyɛe ma ha nɛ ta, awi yemi, hiɔ, kɛ ohia se nɛ po, ja Mawu Matsɛ Yemi ɔ pɛ. Mo susu nɔ́ nɛ Yehowa maa pee ha adesahi ɔ he nɛ o hyɛ. Ta: Mawu Matsɛ Yemi ɔ ma je nihi nɛ a foɔ mɛ pɛ a nɔ́ mi, nihi nɛ a yi anɔkuale, ma he suɔmi, lakpa jami, kɛ Satan nitsɛ kɛ je. (La 46:8, 9) Awi yemi: Amlɔ nɛ ɔ po ɔ, Mawu Matsɛ Yemi ɔ ngɛ nihi ayɔhi abɔ ní tsɔɔe konɛ a suɔ a sibi, nɛ a ná hɛ kɛ nɔ fɔmi ngɛ a sibi a mi. Enɛ ɔ ji nɔ́ ko nɛ nɔ yemi ko be nyɛe maa pee. (Yes. 11:9) Hiɔ: Yehowa ma ha nɛ e we bi ma ná nɔmlɔ tso mi he wami kpakpa. (Yes. 35:5, 6) Ohia: Yehowa ma je ohia kɛ je, nɛ e ma ha nɛ e we bi nɛ ná si hi mi kpakpa, nɛ huɛ bɔmi kpakpa maa hi e kɛ mɛ a kpɛti. Enɛ ɔ hi pe ní nami tsuo.—La 72:12, 13.\n‘NYƐƐ LE BƆ NƐ NYƐ MA HA MUNYU HETO BƆ NƐ SA’\n17. Kɛ o ma plɛ kɛ kua je ɔ susumi ɔ ha kɛɛ?\n17 Ke je ɔ susumi ko ha nɛ e pee kaa nɔ́ nɛ o hemi kɛ yemi ɔ ngɛ si bae ɔ, moo pee sane ɔ he níhi a mi hlami ngɛ Mawu Munyu ɔ mi, nɛ o kɛ o nyɛmi Kristofo no ko nɛ e hemi kɛ yemi ɔ mi wa a nɛ susu he. Mo susu nɔ́ he je nɛ eko ɔ, nihi fuu kplɛɛ jamɛ a susumi ɔ nɔ, nɔ́ he je nɛ jamɛ a susumi ɔ dɛ, kɛ bɔ nɛ o ma plɛ kɛ kua jamɛ a susumi ɔ ha a he. Niinɛ, wɔ tsuo wa ma nyɛ maa yu wa he ngɛ je ɔ susumi ɔ he ke waa kɛ Paulo ga womi nɛ e kɛ ha asafo nɛ ngɛ Kolose ɔ tsu ní ɔ. E de ke: “Nyɛɛ ya nɔ nɛ nyɛɛ nyɛɛ ngɛ juɛmi mi ngɛ ni nɛmɛ nɛ a ngɛ se ɔmɛ a kpɛti . . . Nyɛɛ le bɔ nɛ e sa kaa nyɛ ha nɔ fɛɛ nɔ heto ha.”—Kol. 4:5, 6.\n^ kk. 9 Nihi fuu li kaa munyu nɛ ngɛ Yohane 7:53–8:11 nɛ ngɛ Baiblo komɛ a mi ɔ be blema Baiblo nɛ Mawu mumi ɔ ha nɛ a ngma a mi. Munyu nɛ ngɛ lejɛ ɔ haa nɛ ni komɛ susuɔ kaa nɔ nɛ pee we yayami pɛ nɛ e ma nyɛ ma de ke ke nɔ ko bɔ ajuama a, e ji yayami. Se Mawu mlaa nɛ e ha Israel bi ɔmɛ ɔ de ke: “Ke a nu nyumu ko nɛ e kɛ nɔ kpa e yo ngɛ hwɔe ɔ, a gbe mɛ ni enyɔ ɔmɛ tsuo.”—5 Mose 22:22.


Mateo 25 | Kanemɔ Biblia Lɛ Yɛ Biɛ | Jeŋ Hee Shishitsɔɔmɔ (1984)\nOblayei froi nyɔŋma lɛ henɔkwɛmɔnɔ lɛ (1-13)\n25 “Agbɛnɛ, ŋwɛi Maŋtsɛyeli lɛ tamɔ oblayei froi nyɔŋma ni hole amɛkanei ni amɛtee koni amɛkɛ ayemforo wu ayakpe. 2 Amɛteŋ mɛi enumɔ lɛ kwashiai ji amɛ, ni mɛi enumɔ lɛ hiɛshikalɔi ji amɛ. 3 Ejaakɛ kwashiai lɛ hole amɛkanei lɛ shi amɛŋɔɔɔ mu amɛfataaa he, 4 shi hiɛshikalɔi lɛ ŋɔ mu amɛwo amɛtɔi amli amɛfata amɛkanei lɛ ahe. 5 Be ni ayemforo wu lɛ sɛɛ miitsɛ lɛ, wɔ ye amɛ fɛɛ ni amɛwɔwɔi. 6 Nyɔɔŋteŋ tuuntu lɛ, anu bolɔmɔ ko akɛ: ‘Naa ayemforo wu lɛ ee ei! Nyɛjea kpo ni nyɛyakpea lɛ.’ 7 Kɛkɛ ni nakai oblayei froi lɛ fɛɛ te shi ni amɛsaa amɛkanei lɛ. 8 Kwashiai lɛ kɛɛ hiɛshikalɔi lɛ akɛ, ‘Nyɛhãa wɔ nyɛmu lɛ eko, ejaakɛ wɔkanei lɛ miihe agboi.’ 9 Hiɛshikalɔi lɛ hã amɛ hetoo akɛ: ‘Ekolɛ ebashɛŋ wɔ kɛ nyɛ fɛɛ. Moŋ lɛ nyɛyaa mɛi ni hɔ̃ɔ eko lɛ aŋɔɔ ni nyɛyahea eko nyɛhãa nyɛhe.’ 10 Shi be ni amɛyaa amɛyahé mu lɛ, ayemforo wu lɛ ba. Oblayei froi ni esaa amɛhe amɛto lɛ kɛ lɛ tee yookpeemɔ okpɔlɔŋmɛɛ lɛ shishi, ni aŋa shinaa lɛ. 11 No sɛɛ lɛ, oblayei froi krokomɛi lɛ hu ba amɛbakɛɛ akɛ: ‘Onukpa, Onukpa, gbelemɔ wɔ!’ 12 Ehã amɛ hetoo akɛ, ‘Lɛɛlɛŋ, miikɛɛ nyɛ akɛ, mileee nyɛ.’ 13 “No hewɔ lɛ, nyɛyaa nɔ nyɛbua, ejaakɛ nyɛleee gbi lɛ loo ŋmɛlɛtswaa lɛ. 14 “Asaŋ, ŋwɛi Maŋtsɛyeli lɛ tamɔ nuu ko ni be ni ebaafã gbɛ lɛ, etsɛ enyɔji lɛ ni etu nibii ni eyɔɔ lɛ ewo amɛdɛŋ. 15 Ehã mɔ kome talɛntai enumɔ,* mɔ kome hu enyɔ, ni mɔ kroko hu ekome, yɛ amɛteŋ mɔ fɛɛ mɔ nyɛmɔ naa, ni efã gbɛ. 16 Amrɔ lɛ, mɔ ni ná talɛntai enumɔ lɛ tee ni ekɛyaye guɔ ni ená enumɔ kɛfata he. 17 Nakai nɔŋŋ mɔ ni ná enyɔ lɛ hu yaná enyɔ kɛfata he. 18 Shi nyɔŋ ni ná ekome lɛ tee ni eyatsa shi ni eŋɔ enuŋtsɔ lɛ shika* lɛ eto. 19 “Be kplaŋŋ sɛɛ lɛ, nakai nyɔji lɛ anuŋtsɔ lɛ ba, ni ekɛ amɛ babu akɔntaa. 20 No hewɔ lɛ, mɔ ni ná talɛntai enumɔ lɛ ba ni ekɛ talɛntai enumɔ krokomɛi hu fata he kɛba, ni ekɛɛ, ‘Nuŋtsɔ, otu talɛntai enumɔ owo midɛŋ; naa, miná talɛntai enumɔ kɛfata he.’ 21 Enuŋtsɔ lɛ kɛɛ lɛ akɛ: ‘Aekoo, nyɔŋ kpakpa kɛ anɔkwafo! Oye anɔkwa yɛ nii fioo he. Maŋɔ bo mato nibii babaoo nɔ. Botemɔ onuŋtsɔ lɛ miishɛɛ lɛ mli.’ 22 No sɛɛ lɛ, mɔ ni ná talɛntai enyɔ lɛ ba ebakɛɛ, ‘Nuŋtsɔ, otu talɛntai enyɔ owo midɛŋ; naa, miná talɛntai enyɔ kɛfata he.’ 23 Enuŋtsɔ lɛ kɛɛ lɛ akɛ: ‘Aekoo, nyɔŋ kpakpa kɛ anɔkwafo! Oye anɔkwa yɛ nii fioo he. Maŋɔ bo mato nibii babaoo nɔ. Botemɔ onuŋtsɔ lɛ miishɛɛ lɛ mli.’ 24 “Naagbee lɛ, nyɔŋ ni ná talɛnta kome lɛ ba ebakɛɛ: ‘Nuŋtsɔ, mile bo akɛ osane wa, ni okpaa nii yɛ he ni oduko nɔ ko yɛ, ni obuaa nii anaa yɛ he ni oshako nɔ ko mli yɛ. 25 No hewɔ lɛ, mishe gbeyei ni mitee mikɛ otalɛnta lɛ yato shikpɔŋ. Naa, onii lɛ nɛ, hemɔ.’ 26 Enuŋtsɔ lɛ here nɔ ekɛɛ lɛ akɛ: ‘Nyɔŋ fɔŋ kɛ anihaolɔ, ole akɛ mikpaa nii yɛ he ni miduko nɔ ko yɛ, ni mibuaa nii anaa yɛ he ni mishako nɔ ko mli yɛ? 27 Belɛ, kulɛ esa akɛ oŋɔ mishika* lɛ owo shikatolɔi lɛ adɛŋ, ni kɛ́ miba lɛ minine ashɛ minii nɔ kɛ ehe kpa. 28 “‘No hewɔ lɛ, nyɛhea talɛnta lɛ yɛ edɛŋ ni nyɛkɛhãa mɔ ni yɔɔ talɛntai nyɔŋma lɛ. 29 Ejaakɛ mɔ fɛɛ mɔ ni yɔɔ nɔ ko lɛ, abaahã lɛ eko afata he, koni ená ni ateke nɔ. Shi mɔ ni bɛ nɔ ko lɛ, abaahe nɔ ni eyɔɔ lɛ tete yɛ edɛŋ. 30 Ni nyɛshɛa nyɔŋ ni he bɛ sɛɛnamɔ ko nɛɛ nyɛfɔ̃a agbonaa duŋ lɛ mli. Jɛmɛ ji he ni ebaafo ni ebaakpe enyanyɔjiashi yɛ.’ 31 “Kɛ́ gbɔmɔ Bi lɛ ba yɛ enunyam lɛ mli ni ŋwɛibɔfoi lɛ fɛɛ fata ehe lɛ, ebaata enunyam maŋtsɛ sɛi lɛ nɔ. 32 Abaabua jeŋmaji lɛ fɛɛ naa yɛ ehiɛ, ni ebaatsetsee mɛi kɛje mɛi krokomɛi ahe taakɛ tookwɛlɔ tseɔ gwantɛŋi kɛjeɔ abotiai ahe lɛ. 33 Ni ekɛ gwantɛŋi lɛ baadamɔ eninejurɔ nɔ, shi abotiai lɛ ekɛ amɛ baadamɔ ebɛku nɔ. 34 “Kɛkɛ lɛ, Maŋtsɛ lɛ baakɛɛ mɛi ni damɔ eninejurɔ nɔ lɛ akɛ: ‘Nyɛbaa, nyɛ mɛi ni mi-Tsɛ ejɔɔ nyɛ, nyɛŋɔa Maŋtsɛyeli ni asaa ato nyɛ kɛjɛ be ni ato je lɛ shishi lɛ.* 35 Ejaakɛ hɔmɔ ye mi ni nyɛhã mi nɔ ko miye; kumai ye mi ni nyɛhã mi nɔ ko minu. Gbɔ ji mi ni nyɛhere mi hiɛmɛɛ;* 36 minyiɛ yayai* ni nyɛwo mi atade. Mihe ye ni nyɛkwɛ mi. Awo mi tsuŋ ni nyɛbasara mi.’ 37 Kɛkɛ lɛ, jalɔi lɛ baahere lɛ nɔ kɛ wiemɔi nɛɛ akɛ: ‘Nuŋtsɔ, mɛɛ be wɔna bo akɛ hɔmɔ miiye bo ni wɔhã bo nɔ ko oye aloo kumai miiye bo ni wɔhã bo nɔ ko onu? 38 Mɛɛ be wɔna bo akɛ gbɔ ji bo, ni wɔhere bo hiɛmɛɛ,* aloo onyiɛ yayai ni wɔwo bo atade? 39 Mɛɛ be wɔna bo akɛ ohe miiye aloo awo bo tsuŋ ni wɔbasara bo?’ 40 Ni Maŋtsɛ lɛ baahere nɔ ekɛɛ amɛ akɛ, ‘Lɛɛlɛŋ, miikɛɛ nyɛ akɛ, gbii abɔ ni nyɛfee nyɛhã minyɛmimɛi nɛɛ ateŋ mɛi bibii fe fɛɛ lɛ ateŋ mɔ kome lɛ, mi nɔŋŋ nyɛfee nyɛhã lɛ.’ 41 “Kɛkɛ lɛ, ebaakɛɛ mɛi ni yɔɔ ebɛku nɔ lɛ akɛ: ‘Nyɛjea minɔ nyɛyaa, nyɛ mɛi ni alomɔ nyɛ, nyɛyaa naanɔ la* ni asaa ato Abonsam kɛ ebɔfoi lɛ mli. 42 Ejaakɛ hɔmɔ ye mi ni nyɛhãaa mi nɔ ko maye; ni kumai ye mi ni nyɛhãaa mi nɔ ko manu. 43 Gbɔ ji mi ni nyɛhereee mi hiɛmɛɛ;* minyiɛ yayai ni nyɛwooo mi atade; mihe ye ni awo mi tsuŋ, shi nyɛkwɛɛɛ mi.’ 44 Kɛkɛ lɛ, amɛ hu amɛbaahã hetoo kɛ wiemɔi nɛɛ akɛ: ‘Nuŋtsɔ, mɛɛ be wɔna bo akɛ hɔmɔ miiye bo aloo kumai miiye bo aloo gbɔ ji bo aloo onyiɛ yayai aloo ohe miiye aloo awo bo tsuŋ ni wɔbasɔmɔɔɔ bo?’ 45 Kɛkɛ lɛ, ebaahã amɛ hetoo akɛ: ‘Lɛɛlɛŋ, miikɛɛ nyɛ akɛ, gbii abɔ ni nyɛfeee nyɛhãaa minyɛmimɛi nɛɛ ateŋ mɛi bibii fe fɛɛ lɛ ateŋ mɔ kome lɛ, mi nɔŋŋ nyɛfeee nyɛhãaa lɛ.’ 46 Mɛnɛɛmɛi lɛ, amɛbaaya naanɔ hiɛkpatamɔ mli,* shi jalɔi lɛ amɛbaaya naanɔ wala mli.”\n^ Sht. ŋm., “jwiɛtɛi.”\n^ Sht. ŋm., “mijwiɛtɛi.”\n^ Aloo “nyɛhã mibato nyɛŋɔɔ.”\n^ Hela wiemɔ ni akɛtsu nii yɛ biɛ lɛ baanyɛ atsɔɔ akɛ ewo nɔ ko hatahata ko; ewo nɔ ko ni awoɔ yɛ atade shishi pɛ; etsɔɔɔ doo akɛ ehiɛ ehe yayai.\n^ Aloo “wɔhã obato wɔŋɔɔ.”\n^ Aloo “nyɛhãaa mabato nyɛŋɔɔ.”\n^ Ni tsɔɔ akɛ, amɛbaaje wala mli. Sht. ŋm., “abaafolɔ amɛ ashwie.”


Anɛ Huɛ Bɔmi Kpakpa Ngɛ O Kɛ Yehowa Nyɛ Kpɛti Niinɛ Lo? | Kase\n“Nyɛɛ hɛ nyɛ kɛ su Mawu he, nɛ e maa hɛ lɛ kɛ su nyɛ he.”—YAKOBO 4:8.\nKe o ngɛ Baiblo ɔ kasee ɔ, mɛni oti e sa kaa o kɛ ma o hɛ mi?\nKɛ o plɛ kɛ le kaa Yehowa peeɔ nɔ́ nɛ da be tsuaa be kɛɛ?\nMɛni he je nɛ ke o ngɛ sɔlee ɔ, e sa nɛ o tu níhi nɛ he hia mo pɔtɛɛ ɔ a he munyu ɔ?\n1. Mɛni he je nɛ e he hia kaa wa ha nɛ huɛ bɔmi nɛ ngɛ waa kɛ Yehowa wa kpɛti ɔ mi nɛ wa a?\nKE A baptisi mo kaa Yehowa we Odasefo no ɔ, lɛɛ o ná he blɔ ko nɛ se be. Lɔ ɔ ji huɛ bɔmi nɛ ba je o kɛ Yehowa nyɛ kpɛti ɔ nɛ. Se Satan je ɔ kɛ mluku nɛ wa yi ɔ kɛ wɔ ngɛ ta hwue konɛ huɛ bɔmi nɛ ɔ nɛ puɛ. Enɛ ɔ he je ɔ, e sa kaa wɔ tsuo waa bɔ mɔde konɛ wa ha nɛ huɛ bɔmi nɛ ngɛ waa kɛ Yehowa wa kpɛti ɔ mi nɛ wa.\n2. (a) Ke huɛ bɔmi ngɛ nɔ kɛ nɔ ko a kpɛti ɔ, mɛni lɔ ɔ tsɔɔ? (Hyɛ sisi ningma.) (b) Mɛni wa maa pee konɛ huɛ bɔmi nɛ ngɛ waa kɛ Yehowa wa kpɛti ɔ mi nɛ wa?\n2 Anɛ o buu Yehowa kaa nɔ ko nɛ ngɛ nitsɛnitsɛ lo? Anɛ o naa lɛ kaa o Huɛ lo? Anɛ o maa suɔ kaa huɛ bɔmi nɛ ngɛ o kɛ lɛ nyɛ kpɛti ɔ mi nɛ wa pe bɔ nɛ e ngɛ ɔ lo? Yakobo 4:8 ɔ tsɔɔ nɔ́ nɛ e sa kaa o pee konɛ huɛ bɔmi nɛ ngɛ o kɛ Yehowa nyɛ kpɛti ɔ mi nɛ wa. E de ke: “Nyɛɛ hɛ nyɛ kɛ su Mawu he, nɛ e maa hɛ lɛ kɛ su nyɛ he.” Loko o kɛ Yehowa ma nyɛ maa bɔ huɛ ɔ, e biɔ nɛ o kɛ lɛ tsuo nyɛɛ pee nɔ́ ko. * (Hyɛ sisi ningma.) Ke o bɔ mɔde kaa o maa hɛ mo kɛ su e he ɔ, lɛ hu e maa hɛ lɛ kɛ su o he. Ke o ya nɔ nɛ o pee jã a, o maa na kaa Yehowa ji nɔ ko nɛ e ngɛ nitsɛnitsɛ, nɛ huɛ bɔmi nɛ ngɛ o kɛ lɛ nyɛ kpɛti ɔ hu mi maa wa. Ke e ba jã a, mo hu o maa tu munyu nɛ Yesu tu kɛ nyɛɛ se nɛ ɔ: ‘Nɔ nɛ tsɔ mi ɔ, ngɛ nitsɛnitsɛ’ nɛ “i le lɛ.” (Yohane 7:28, 29) Se mɛni ji ní komɛ nɛ o ma nyɛ maa pee konɛ o hɛ mo kɛ su Yehowa he?\nMɛni blɔ nɔ o maa gu konɛ o kɛ Mawu nɛ sɛɛ ní? (Hyɛ kuku 3)\n3. Mɛni blɔ nɔ wa maa gu konɛ waa kɛ Yehowa nɛ sɛɛ ní?\n3 Ke o ngɛ hlae nɛ o kɛ Yehowa nɛ pee huɛ ɔ, e he hia wawɛɛ nɛ o kɛ lɛ nɛ sɛɛ ní be tsuaa be. Se mɛni blɔ nɔ o maa gu kɛ pee jã? Moo ngɔ lɛ kaa o ngɛ huɛ ko nɛ o kɛ lɛ nyɛ kpɛti kɛ. Mɛni blɔ nɔ nyɛ maa gu kɛ sɛɛ ní? Nyɛ ma nyɛ maa ngma nyɛ sibi sɛ womi, aloo nyɛ ma nyɛ maa fia nyɛ sibi ngɛ tɛlifoo nɔ be tsuaa be. Ke o sɔleɔ ha Yehowa daa a, lɔ ɔ tsɔɔ kaa o kɛ lɛ ngɛ munyu tue. (Kane La 142:2.) Se mɛni mo hu o maa pee konɛ Yehowa kɛ mo nɛ tu munyu? Moo kane e Munyu nɛ ji Baiblo ɔ, nɛ o kase, nɛ o pue o yi mi tɛ ngɛ níhi nɛ o kaseɔ ɔ a he daa. (Kane Yesaya 30:20, 21.) Ke o kɛ Yehowa sɛɛɔ ní ɔ, huɛ bɔmi nɛ ngɛ o kɛ lɛ nyɛ kpɛti ɔ mi maa wa, nɛ o maa na lɛ kaa e ji o Huɛ nitsɛnitsɛ. Nyɛ ha wa susu enɛ ɔ he nɛ waa hyɛ.\nHA YEHOWA KƐ MO NƐ TU MUNYU KƐ GU BAIBLO Ɔ NƐ O MAA KASE Ɔ NƆ\n4, 5. Mɛni blɔ nɔ Yehowa guu nɛ e kɛ mo tuɔ munyu ke o ngɛ Baiblo ɔ kasee? Mo ha enɛ ɔ he nɔ hyɛmi nɔ́.\n4 Wa le kaa sɛ gbi nɛ ngɛ Baiblo ɔ mi ɔ je Mawu ngɔ, nɛ e he hia nɔ tsuaa nɔ. Se anɛ Baiblo ɔ ma nyɛ maa ye bua mo konɛ o hɛ mo kɛ su Yehowa he lo? Ee! Ke o kaneɔ Baiblo ɔ nɛ o kaseɔ daa a, mo susu níhi nɛ o kaneɔ ɔ a he saminya. Mo susu bɔ nɛ o kɛ níhi nɛ o kase ɔ ma tsu ní ha a hu he. Ke o peeɔ jã a, lɔ ɔ tsɔɔ kaa o ha nɛ Yehowa kɛ mo ngɛ munyu tue. E maa pee o Huɛ nɛ nyu bi ngɛ o kɛ lɛ nyɛ kpɛti. E maa ye bua mo konɛ o hɛ mo kɛ su e he haa.—Hebri Bi 4:12; Yakobo 1:23-25.\n5 Kaa nɔ hyɛmi nɔ́ ɔ, ke o kane munyu nɛ Yesu tu kɛ nyɛɛ se nɛ ɔ, kɛ e peeɔ mo ha kɛɛ? Yesu de ke: “Nyɛ ko to juetli ha nyɛ he ngɛ je nɛ ɔ mi.” Ke o ngɛ mɔde bɔe kaa o kɛ Yehowa maa pee nɔ titli ngɛ o si himi mi ɔ, o maa nu he kaa e bua jɔ o he. Se eko ɔ, benɛ o kane munyu nɛ ɔ nɛ Yesu tu ɔ, o na kaa e he hia nɛ o pee o si himi kpokploo, konɛ o nyɛ nɛ o pee babauu ngɛ Mawu sɔmɔmi mi. Ke o na jã a, lɛɛ mo ná nɛ o le kaa Yehowa ngɛ mo ye buae konɛ o le nɔ́ nɛ o maa pee nɛ o hɛ mo kɛ su e he.—Mateo 6:19, 20.\n6, 7. (a) Ke wa kaseɔ Baiblo ɔ, kɛ suɔmi nɛ wa ngɛ kɛ ha Yehowa, kɛ suɔmi nɛ lɛ hu e ngɛ kɛ ha wɔ ɔ maa hi ha kɛɛ? (b) Ke wa ngɛ Baiblo ɔ kasee ɔ, mɛni ji oti nɛ e sa kaa wa kɛ ma wa hɛ mi?\n6 Ngɛ anɔkuale mi ɔ, ke wa kaseɔ Baiblo ɔ, lɔ ɔ yeɔ bua wɔ nɛ wa naa hehi nɛ e sa kaa waa pee tsakemihi ngɛ konɛ wa nyɛ nɛ wa sɔmɔ Yehowa saminya. Jehanɛ se hu ɔ, wa naa níhi nɛ e jeɔ e suɔmi mi nɛ e peeɔ ɔ, nɛ wa kaseɔ e su kpakpa amɛ hu a he ní. Enɛ ɔ haa nɛ suɔmi nɛ wa ngɛ kɛ ha lɛ ɔ mi waa. Be mi nɛ suɔmi nɛ wa ngɛ kɛ ha lɛ ɔ mi ngɛ wae ɔ, lɛ hu suɔmi nɛ e ngɛ kɛ ha wɔ ɔ mi waa. Enɛ ɔ haa nɛ huɛ bɔmi nɛ ngɛ waa kɛ lɛ wa kpɛti ɔ mi waa.—Kane 1 Korinto Bi 8:3.\n7 Ke wa suɔ nɛ waa hɛ wɔ kɛ su Yehowa he ɔ, lɛɛ e he hia nɛ waa kɛ juɛmi kpakpa nɛ kase Baiblo ɔ. Yesu de ke: ‘Ke a ná le kaa mo ji anɔkuale Mawu ɔ, nɛ a le Yesu Kristo, nɔ nɛ o tsɔ ɔ, a ma ná neneene wami.’ (Yohane 17:3) E ngɛ mi kaa ke wa kane Baiblo ɔ, wa ma nyɛ maa kase ní ehehi nɛ a ngɛ bua jɔmi mohu lɛɛ, se oti nɛ e sa kaa wa kɛ ma wa hɛ mi ji, nɛ wa maa le Yehowa kaa e ji Nɔ ko nɛ e ngɛ nitsɛnitsɛ.—Kane 2 Mose 33:13; La 25:4.\n8. (a) Eko ɔ, mɛni ni komɛ ma susu ngɛ bɔ nɛ Yehowa kɛ Matsɛ Uzia ye ha a he? (b) Ke o le Yehowa nɛ e pee nɔ́ ko nɛ o nui sisi ɔ, kɛ o maa pee o ní ha kɛɛ?\n8 Yehowa pee ní komɛ nɛ a bɔ he amaniɛ ngɛ Baiblo ɔ mi nɛ wa nui sisi. Ke wa naa Yehowa kaa wa Huɛ nɛ nyu bi ngɛ waa kɛ lɛ wa kpɛti ɔ, wa be haoe tsɔ ngɛ jamɛ a Baiblo mi munyu ɔmɛ a he. Kaa nɔ hyɛmi nɔ́ ɔ, benɛ Uzia ngɛ matsɛ yee ngɛ Yuda a, Yuda bi ɔmɛ jaa lakpa mawuhi. Uzia piɛɛ we a he. ‘E pee Yehowa suɔmi nya ní.’ (2 Matsɛmɛ 15:1-5) Se Yehowa gbla Uzia tue nɛ kpiti pue lɛ. Mɛni he je? Ngmami nɛ ɔ tsɔɔ we nɔ́ he je nɛ Yehowa pee jã a. Kɛ o na nɔ́ nɛ Yehowa pee ɔ ha kɛɛ? Anɛ e haoɔ mo kaa Uzia pee we nɔ́ ko nɛ Yehowa gbla e tue lo? Anɛ e peeɔ mo kaa Yehowa yi dami sane lo? Ke o le Yehowa saminya, nɛ o le kaa be tsuaa be ɔ, blɔhi a nɔ nɛ e guu kɛ gblaa nihi a tue ɔ da a, o be susue jã. E ‘gblaa nɔ tue bɔ nɛ sa.’ (Yeremia 30:11) Enɛ ɔ he ɔ, ke wa li nɔ́ he je nɛ Yehowa gbla Uzia tue po ɔ, wa ma nyɛ ma ná nɔ mi mami kaa nɔ́ nɛ Yehowa pee ɔ da.\n9. Mɛni ha wa na nɔ́ he je nɛ Yehowa ha kpiti pue Uzia a?\n9 Baiblo ɔ ha wa le níhi fuu kɛ kɔ Matsɛ Uzia he. Uzia he munyu nɛ a ngma ngɛ 2 Kronika 26:3-5, 16-21 ɔ tsɔɔ kaa ‘e pee Yehowa suɔmi nya ní.’ Se ngmami ɔ tsɔɔ hu kaa pee se ɔ, “e wo e he nɔ, nɛ nɔ́ nɛ ɔ ha nɛ e hɛ mi kpata.” Matsɛ ɔ ngɛ hlae kaa e maa pee nɔ́ ko nɛ jinɛ osɔfohi pɛ nɛ a ngɛ he blɔ kaa a peeɔ. Osɔfohi kakaaka 81 de lɛ kaa nɔ́ nɛ e yaa pee ɔ dɛ, nɛ a bɔ mɔde kaa a maa tsi e nya. Kɛ e pee e ní ha kɛɛ? E wo e he nɔ, enɛ ɔ he ɔ, e mi mi fu osɔfo ɔmɛ! Ní nɛ ɔmɛ nɛ ya nɔ ɔ hu ha nɛ wa na nɔ́ he je nɛ Yehowa ha nɛ kpiti pue matsɛ ɔ.\nKe o le Yehowa saminya a, hemi kɛ yemi nɛ o ngɛ ngɛ e mi kaa nɔ́ tsuaa nɔ́ nɛ e peeɔ ɔ da a mi maa wa\n10. Mɛni he je nɛ e he hia we kaa Yehowa nɛ tsɔɔ wɔ nɔ́ tsuaa nɔ́ nɛ e peeɔ ɔ sisi ɔ? Mɛni ma ha nɛ wa ná hemi kɛ yemi nɛ mi wa ngɛ Yehowa mi kaa nɔ́ tsuaa nɔ́ nɛ e peeɔ ɔ da a?\n10 Mɛni wa kaseɔ ngɛ munyu nɛ ɔ mi nɛ he hia? Ngɛ Matsɛ Uzia sane ɔ mi ɔ, Baiblo ɔ tsɔɔ wɔ níhi a mi fitsofitso konɛ waa le nɔ́ he je nɛ Yehowa gbla Uzia tue ɔ. Se kaa Baiblo ɔ tsɔɔ we sane ɔ mi fitsofitso ɔ, kɛ o ko pee o ní ha kɛɛ? Anɛ o ma susu kaa bɔ nɛ Yehowa kɛ lɛ ye ha a dɛ lo? Aloo níhi nɛ o kaseɔ ngɛ Baiblo ɔ mi ɔ ma ha nɛ o ná hemi kɛ yemi ngɛ Mawu mi kaa nɔ́ tsuaa nɔ́ nɛ e peeɔ ɔ da? (5 Mose 32:4) Ke o ya nɔ nɛ o le Yehowa kaa e ji Nɔ ko nɛ ngɛ nitsɛnitsɛ ɔ, suɔmi o ngɛ kɛ ha lɛ ɔ, kɛ hemi kɛ yemi nɛ o ngɛ ngɛ e mi ɔ, mi maa wa. Kɛkɛ ɔ, e he be hiae nɛ o le yi mi tomi he je nɛ e peeɔ nɔ́ tsuaa nɔ́ ngɛ. Ke o ya nɔ nɛ o kase Baiblo ɔ, o maa na kaa Yehowa ngɛ nitsɛnitsɛ, nɛ o maa hɛ mo kɛ su e he.—La 77:12, 13.\nO KƐ YEHOWA NƐ TU MUNYU KƐ GU SƆLEMI NƆ\n11-13. Kɛ wa plɛ kɛ le kaa Yehowa buɔ sɔlemi tue kɛɛ? (Moo hyɛ foni nɛ ngɛ ní kasemi ɔ sisije ɔ.)\n11 Sɔlemi hɛɛ wɔ kɛ suu Yehowa he. Wa sɔleɔ kɛ jeɔ Yehowa yi, wa naa lɛ si, nɛ wa biɔ lɛ yemi kɛ buami. (La 32:8) Se loko huɛ bɔmi gbagbanii maa hi o kɛ Yehowa nyɛ kpɛti ɔ, e sa nɛ o ná nɔ mi mami kaa e buɔ sɔlemi tue.\n12 Ni komɛ deɔ ke Mawu bui sɔlemi tue, enɛ ɔ he ɔ, a sɔleɔ kɛkɛ konɛ a tsui nɛ nɔ a mi. A susu kaa ke o sɔle ɔ, lɔ ɔ haa nɛ o susuɔ haomihi nɛ o kɛ kpeɔ ɔ a he saminya, nɛ mo nitsɛ o hlaa a nya tsaba. E ngɛ mi jã mohu lɛɛ, se kɛ̃ ɔ, ke o sɔle ha Yehowa a, e maa bu mo tue. Mɛni tsɔɔ jã?\nO ma nyɛ ma ná nɔ mi mami kaa Yehowa buɔ o sɔlemi tue\n13 Mo susu nɔ́ nɛ ɔ he nɛ o hyɛ: Loko Yesu maa ba zugba a nɔ ɔ, e na kaa Yehowa haa adesahi nɛ a sɔmɔɔ lɛ ɔ, a sɔlemihi a heto. Benɛ e ba zugba a nɔ ɔ, e sɔle kɛ ha e Tsɛ ɔ ngɛ hiɔwe nɛ e de lɛ e susumihi, kɛ bɔ nɛ e peeɔ lɛ ngɛ níhi a he ha. Be ko po ɔ, e sɔle nyɔnyɔɔnyɔ. (Luka 6:12; 22:40-46) Ke Yesu le kaa Yehowa bui sɔlemi tue ɔ, anɛ e ko sɔle nyɔnyɔɔnyɔ lo? Jehanɛ se hu ɔ, Yesu tsɔɔ e se nyɛɛli ɔmɛ bɔ nɛ a sɔleɔ ha. Ke Yesu le kaa Yehowa bui sɔlemi tue ɔ, anɛ e ko tsɔɔ e kaseli ɔmɛ bɔ nɛ a sɔleɔ ha lo? E ngɛ heii kaa Yesu le kaa Yehowa buɔ sɔlemi tue saminya. E de po ke: “Tsaatsɛ, i naa mo si kaa o buɔ mi tue. I le kaa o buɔ mi tue be tsuaa be.” Wɔ hu wa ma nyɛ ma ná nɔ mi mami kaa Yehowa buɔ sɔlemi tue.—Yohane 11:41, 42; La 65:2.\n14, 15. (a) Ke wa sɔle kɛ bi Yehowa níhi pɔtɛɛ ɔ, mɛni se wa ma ná? (b) Mɛni blɔ nɔ sɔlemi nɛ Kathy sɔle ha Yehowa a ye bua lɛ nɛ e hɛ lɛ kɛ su e he?\n14 Eko ɔ, tsa pi be tsuaa be nɛ o naa kaa Yehowa haa o sɔlemihi a heto. Se ke o tu ní komɛ pɔtɛɛ a he munyu ngɛ o sɔlemi mi ɔ, o ma nyɛ maa na heii kaa Yehowa ha mo heto, nɛ o maa na kaa Yehowa ngɛ nitsɛnitsɛ. Ke o deɔ Yehowa o nyagbahi tsuo ɔ, e maa hɛ lɛ kɛ su o he.\n15 Kaa nɔ hyɛmi nɔ́ ɔ, nyɛmiyo Kathy pɔɔ fiɛɛmi yami, se e bua jɔɛ fiɛɛmi ní tsumi ɔ he. * (Hyɛ sisi ningma.) E de ke: “Ye bua jɔɛ fiɛɛmi ní tsumi ɔ he. I ngɛ tsɔɔe kaa, ye bua jɔɛ fiɛɛmi ní tsumi ɔ he kulaa.” Benɛ e ba ní tsumi mi he jɔɔmi ɔ, asafo mi nɔkɔtɔma ko wo lɛ he wami konɛ e sɔmɔ kaa daa blɔ gbalɔ. Kathy de ke: “E ha mi blɔ bimi womi ɔ eko po. I ma ye juɛmi nya si kaa ma pee daa blɔ gbalɔ, se i sɔleɔ daa ligbi konɛ Yehowa nɛ ye bua mi nɛ́ ye bua nɛ jɔ fiɛɛmi ní tsumi ɔ he.” Anɛ Yehowa ha e sɔlemi ɔ heto lo? Benɛ e kɛ e he wo blɔ gbami ní tsumi ɔ mi jeha etɛ se ɔ, e de ke: “Akɛnɛ i kɛ be babauu fiɛɛɔ, nɛ i kaseɔ nɔ́ ko kɛ jeɔ nyɛmimɛ yi kpahi a ngɔ he je ɔ, bɔbɔɔbɔɔ ɔ, i ba le bɔ nɛ a yeɔ nihi odase nɛ nuu tso ha. Mwɔnɛ ɔ, ye bua jɔ fiɛɛmi ní tsumi ɔ he wawɛɛ nitsɛ. Nɛ nɔ́ nɛ pe kulaa a, huɛ bɔmi nɛ ngɛ i kɛ Yehowa wa kpɛti ɔ mi wa wawɛɛ pe sa a.” Akɛnɛ Kathy sɔle konɛ Yehowa nɛ ye bua lɛ he je ɔ, e nyɛ nɛ e hɛ lɛ kɛ su Yehowa he.\nYaa nɔ nɛ o hɛ mo kɛ su Yehowa he haa (Hyɛ kuku 16, 17)\nMO TSU O BLƆ FA MI NƆ́\n16, 17. (a) Mɛni wa maa pee konɛ huɛ bɔmi nɛ ngɛ waa kɛ Yehowa wa kpɛti ɔ mi nɛ wa daa? (b) Mɛni he wa ma susu ngɛ munyu nɛ wa maa kase kɛ nyɛɛ enɛ ɔ se ɔ mi?\n16 Wa ma nyɛ maa ya nɔ maa hɛ wɔ kɛ su Yehowa he daa. Enɛ ɔ he ɔ, nyɛ ha nɛ waa ya nɔ nɛ waa bu lɛ tue kɛ gu Baiblo ɔ nɛ wa maa kase daa a nɔ, nɛ waa ya nɔ nɛ waa kɛ lɛ nɛ tu munyu kɛ gu sɔlemi nɔ. Ke wa pee jã a, huɛ bɔmi nɛ ngɛ waa kɛ Yehowa wa kpɛti ɔ mi maa wa wawɛɛ, nɛ e maa ye bua wɔ nɛ wa maa da kahi a nya.\nWa ma nyɛ maa ya nɔ maa hɛ wɔ kɛ su Yehowa he daa\n17 Wa sɔleɔ kɛ haa Yehowa daa mohu, se be komɛ ɔ, wɔ tsuo waa kɛ haomihi kpeɔ. Ngɛ behi kaa jã mi ɔ, hemi kɛ yemi nɛ wa ngɛ ngɛ Yehowa mi ɔ ma nyɛ maa ta. Eko ɔ, wa ma susu kaa Yehowa bui wa sɔlemi tue, nɛ e maa pee wɔ kaa pi wa huɛ nitsɛnitsɛ ji lɛ. Ke e peeɔ mo jã a, mɛni o ma nyɛ maa pee? Wa maa na heto ɔ ngɛ munyu nɛ wa maa kase kɛ nyɛɛ enɛ ɔ se ɔ mi.\n^ kk. 2 Ke huɛ bɔmi ngɛ nɔ ko kɛ nɔ ko a kpɛti ɔ, lɔ ɔ tsɔɔ kaa jamɛatsɛmɛ ɔmɛ susuɔ a sibi a he, nɛ a yeɔ bua a sibi. E sa nɛ mɛ ni enyɔ ɔmɛ tsuo a pee nɔ́ ko konɛ a huɛ bɔmi ɔ mi nɛ wa.\n^ kk. 15 A tsake biɛ ɔ.\nKe o le kaa Yehowa ngɛ nitsɛnitsɛ ɔ, lɔ ɔ tsɔɔ kaa o le Nɔ tutuutu nɛ e ji, nɛ huɛ bɔmi gbagbanii ngɛ o kɛ lɛ nyɛ kpɛti. O le kaa e kɛ mo tuɔ munyu kɛ guɔ e Munyu nɛ ji Baiblo ɔ nɔ, nɛ o le hu kaa o ma nyɛ ma he lɛ maa ye. Jehanɛ hu ɔ, o le kaa e buɔ o sɔlemi tue\nKe o sɔleɔ ha Yehowa, nɛ Yehowa hu kɛ mo tuɔ munyu kɛ guɔ Baiblo ɔ nɛ o kaneɔ nɛ o kaseɔ ɔ nɔ ɔ, lɔ ɔ tsɔɔ kaa o kɛ Yehowa ngɛ ní sɛɛe


Mo Ná Hemi Kɛ Yemi Nɛ Mi Wa Ngɛ Matsɛ Yemi ɔ Mi | Kase\nKANE NGƐ Cambodian Dangme English French Greenlandic Hmong (White) Kimbundu Mazatec (Huautla) Portuguese Spania Tahitian Umbundu\n“Hemi kɛ yemi ji níhi nɛ wa ngɛ blɔ hyɛe ɔ a nɔ mi mami.”—HEBRI BI 11:1.\nMoo ngɔ daka nɛ e yi ji, “ Bɔ Nɛ Mawu Ma Plɛ Kɛ Tsu E Yi Mi Tomi He Ní Ha” a kɛ tsɔɔ ní nɛ ɔmɛ a nya:\nEden si womi ɔ.\nSomi nɛ Mawu kɛ Abraham so kɛ somi nɛ Mawu kɛ David so.\nSomi nɛ Mawu kɛ Yesu so kaa Yesu maa ye osɔfo kaa Melkizedek.\n1, 2. Mɛni ma ha nɛ wa ma ná nɔ mi mami kaa Mawu maa gu Matsɛ Yemi ɔ nɔ kɛ ha e yi mi nɛ e to ngɛ adesahi a he ɔ nɛ ba mi, nɛ mɛni he je? (Moo hyɛ foni nɛ ngɛ ni kasemi ɔ sisije ɔ.)\nAKƐNƐ wa ji Yehowa Odasefohi he je ɔ, waa kɛ kã fiɛɛɔ kɛ haa nihi kaa Mawu Matsɛ Yemi ɔ pɛ ji nɔ́ nɛ ma tsu wa haomihi a he ní kɛ ha wɔ. Se anɛ wa ngɛ nɔ mi mami niinɛ kaa Matsɛ Yemi ɔ ngɛ nitsɛnitsɛ, nɛ kɛ gu Matsɛ Yemi ɔ nɔ ɔ, Mawu yi mi tomi maa ba mi lo? Mɛni he je nɛ wa ma nyɛ ma ná hemi kɛ yemi nɛ mi wa ngɛ Matsɛ Yemi ɔ mi ɔ?—Hebri Bi 11:1.\n2 Yehowa maa gu Mesia Matsɛ Yemi ɔ nɔ kɛ ha e yi mi nɛ e to ngɛ adesahi a he ɔ nɛ ba mi. Yehowa pɛ ji nɔ nɛ e sa kaa e ye adebɔ níhi a nɔ. Lɛ nɛ e to Matsɛ Yemi ɔ sisi, enɛ ɔ he ɔ, Matsɛ Yemi ɔ maa hi si daa. Mɛnɔ ji Matsɛ ngɛ Matsɛ Yemi nɛ ɔ nya? Mɛnɔmɛ maa piɛɛ Matsɛ nɛ ɔ he kɛ ye nɔ? Mɛnɔmɛ a nɔ a maa ye? Yehowa kɛ ni komɛ so somi komɛ. Somi nɛ ɔmɛ kɔɔ Matsɛ Yemi ɔ he. E Bi Yesu Kristo hu kɛ ni komɛ so kɛ kɔ Matsɛ Yemi ɔ he. Ke wa susu somi nɛ ɔmɛ a he ɔ, lɔ ɔ ma ha nɛ wa maa na bɔ nɛ Yehowa yi mi tomi maa ba mi ha. Jehanɛ se hu ɔ, e ma ha nɛ wa ma ná nɔ mi mami kaa Matsɛ Yemi ɔ se be poe gblegbleegble.—Kane Efeso Bi 2:12.\n3. Mɛni he wa ma susu ngɛ ní kasemi nɛ ɔ kɛ ní kasemi nɛ nyɛɛ enɛ ɔ se ɔ mi?\n3 A tu somi kakaaka ekpa nɛ kɔɔ Mesia Matsɛ Yemi ɔ nɛ Yesu Kristo ji e nya dalɔ ɔ he munyu ngɛ Baiblo ɔ mi. Somi nɛ ɔmɛ ji, (1) somi nɛ Mawu kɛ Abraham so, (2) Mlaa somi ɔ, (3) somi nɛ Mawu kɛ David so, (4) somi nɛ Mawu kɛ Yesu so kaa Yesu maa ye osɔfo kaa Melkizedek, (5) somi ehe ɔ, kɛ (6) Matsɛ Yemi ɔ he somi ɔ. Nyɛ ha nɛ wa susu bɔ nɛ somi ɔmɛ eko tsuaa eko kɔɔ Matsɛ Yemi ɔ he ha a he nɛ waa hyɛ. Jehanɛ se hu ɔ, wa ma susu bɔ nɛ somi ɔmɛ eko tsuaa eko ma ha nɛ Mawu yi mi nɛ e to ngɛ zugba a kɛ adesahi a he ɔ maa ba mi ha a he.—Hyɛ daka nɛ e yi ji, “Bɔ Nɛ Mawu Ma Plɛ Kɛ Tsu E Yi Mi Tomi He Ní Ha.”\nSI WOMI KO NƐ TSƆƆ BƆ NƐ MAWU YI MI TOMI MA PLƐ KƐ BA MI HA\n4. Kaa bɔ nɛ a tsɔɔ ngɛ Mose Kekleekle Womi ɔ mi ɔ, mɛni munyuhi Yehowa tu kɛ kɔ adesahi a he?\n4 Yehowa dla zugba a konɛ adesahi nɛ a nyɛ nɛ a hi nɔ. Lɔ ɔ se ɔ, Mawu tu munyuhi nɛ nyɛɛ se nɛ ɔ: (1) Ma bɔ adesahi kaa bɔ nɛ imi Mawu ɔ i ngɛ ɔ. (2) Adesahi ma fɔ, nɛ zugba a nɔ tsuo ma hyi tɔ kɛ dali, nɛ a maa pee zugba a paradeiso. (3) E sɛ nɛ adesahi nɛ a ye tso nɛ haa nɔ leɔ kpakpa kɛ yayami ɔ yiblii. (1 Mose 1:26, 28; 2:16, 17) Munyu etɛ nɛ ɔmɛ nɛ Mawu tu ɔ, ha nɛ wa le Mawu yi mi nɛ e to kɛ ha adesahi kɛ zugba a. Ke jã a, lɛɛ mɛni he je mɔ nɛ Mawu kɛ ni komɛ so somihi ɔ?\n5, 6. (a) Mɛni Satan pee konɛ e kɛ tsi Mawu yi mi tomi nya? (b) Kɛ Yehowa tsu e hɛ mi atua nɛ a tsɔ ngɛ Eden ɔ he ní ha kɛɛ?\n5 Satan te si kɛ wo Mawu kɛ e yi mi tomi ɔ. E bɔ mɔde kaa e ma ha nɛ adesahi nɛ a gbo Mawu nɔ tue. Enɛ ɔ he ɔ, e sisi Hawa nɛ e ye tso nɛ haa nɔ leɔ kpakpa kɛ yayami ɔ yiblii ɔ eko. (1 Mose 3:1-5; Kpojemi 12:9) Jã nɛ Satan pee ɔ tsɔɔ kaa e te si kɛ wo he blɔ nɛ Mawu ngɛ kaa lɛ nɛ e sa kaa e ye níhi nɛ e bɔ ɔ a nɔ ɔ. Pee se ɔ, Satan po adesahi hu a nya nɛ e tsɔɔ kaa níhi nɛ adesahi náa kɛ jeɔ Mawu ngɔ ɔ he je nɛ a jaa Mawu ngɛ.—Hiob 1:9-11; 2:4, 5.\n6 Kɛ Yehowa ma plɛ kɛ tsu sane nɛ ɔ he ní ha kɛɛ? Jinɛ e ma nyɛ ma kpata atua tsɔli ɔmɛ a hɛ mi. Se ke Mawu pee jã a, e yi mi nɛ e to kaa Adam kɛ Hawa nɛ a fɔ bimɛ nɛ a hyi zugba a nɔ tsuo ɔ be mi bae. Enɛ ɔ he ɔ, Yehowa kpataa we atua tsɔli ɔmɛ a hɛ mi. Mohu ɔ, e gba gbami ngua ko kɛ fɔ si. Lɔ ɔ ji Eden si womi ɔ nɛ. Si nɛ ɔ nɛ Mawu wo ɔ ma nɔ mi kaa nɔ́ tsuaa nɔ́ nɛ e de kɛ kɔ zugba a kɛ adesahi a he ɔ maa ba mi.—Kane 1 Mose 3:15.\nEden si womi ɔ ma nɔ mi kaa nɔ́ tsuaa nɔ́ nɛ Mawu de kɛ kɔ zugba a kɛ adesahi a he ɔ maa ba mi\n7. Mɛni Eden si womi ɔ ha nɛ wa le kɛ kɔ sinɔ ɔ kɛ e nina a he?\n7 Kɛ gu si nɛ Mawu wo ngɛ Eden ɔ nɔ ɔ, e bu sinɔ ɔ, nɛ ji Satan Abosiami, kɛ e nina a, nɛ ji nihi tsuo nɛ a fĩ e se, nɛ a kua Mawu nɔ yemi ɔ gbenɔ fɔ. Mawu ha yo ɔ nina a he wami kaa e kpata atua tsɔli ɔmɛ a hɛ mi. Enɛ ɔ he ɔ, si nɛ Mawu wo ngɛ Eden ɔ, ha nɛ wa na kaa a ma kpata Satan hɛ mi, nɛ a ma je haomihi nɛ Satan kɛ ba a tsuo kɛ je. Jehanɛ se hu ɔ, si nɛ ɔ nɛ Mawu wo ɔ tsɔɔ bɔ nɛ Mawu ma plɛ kɛ tsu enɛ ɔ he ní ha.\n8. Mɛni wa ma nyɛ ma de ngɛ yo ɔ kɛ e nina a he?\n8 Mɛnɔ maa pee yo ɔ nina a? E sa nɛ yo ɔ nina a nɛ pee hiɔwe bɔfo. Mɛni he je? Ejakaa yo ɔ nina a ma “kpata” Satan, nɛ lɛ hu e ji hiɔwe bɔfo ɔ hɛ mi. (Hebri Bi 2:14) Enɛ ɔ tsɔɔ kaa e sa nɛ yo ɔ nɛ ma fɔ nina a nɛ pee mumi mi adebɔ nɔ́ ko. Ngɛ Eden si womi ɔ se maa pee jeha 4,000 ɔ, sinɔ ɔ kɛ e nina a, a he ba hiɛ babauu, se yo ɔ kɛ e nina a lɛɛ, nɔ ko li a mi tso. Se ngɛ jamɛ a be ɔ mi ɔ, Yehowa kɛ nihi slɔɔtoslɔɔtohi so somihi fuu. Somi nɛ ɔmɛ tsɔɔ nɔ nɛ maa pee nina a, kɛ bɔ nɛ Mawu ma plɛ kɛ tsu ní yayahi nɛ Satan atua tsɔmi ɔ ngɔ kɛ ba a he ní ha.\nSOMI KO HA NƐ WA LE NINA A MI TSO\n9. Mɛni somi nɛ Mawu kɛ Abraham so, nɛ mɛni be somi nɛ ɔ je ní tsumi sisi?\n9 Ngɛ Eden si womi ɔ se maa pee jeha 2,000 ɔ, Yehowa de Abraham kaa e je e ma nɛ ji Ur ɔ mi kɛ ho Kanaan zugba a nɔ ya. (Bɔfo Ɔmɛ A Ní Tsumi 7:2, 3) Mawu de lɛ ke: “Jee o zugba a nɔ, kɛ o ma a mi, kɛ o weku li a ngɔ kɛ ya zugba nɛ ma tsɔɔ mo ɔ nɔ. Ma ha mo nina babauu, nɛ a maa pee je ma agbo. Ma gbaa mo, nɛ ma ha o ma he biɛ, nɛ a maa gu o nɔ kɛ gbaa nihi babauu. Nihi nɛ gbaa mo ɔ, ma gbaa mɛ. Se ni nɛmɛ nɛ gbiɛɛ mo ɔ, imi hu ma gbiɛ mɛ. O nɔ ma gu kɛ gbaa je ma amɛ tsuo.” (1 Mose 12:1-3) A tsɛɛ si nɛ ɔ nɛ Mawu wo Abraham ɔ ke somi nɛ Mawu kɛ Abraham so. Wa li jeha pɔtɛɛ nɛ Yehowa kɛ Abraham so somi nɛ ɔ. Se somi ɔ je ní tsumi sisi ngɛ jeha 1943 ɔ mi loko a fɔ Kristo. Jamɛ a be ɔ mi ɔ, Abraham ye jeha 75. E je Haran, nɛ e po Yufrate Pa a.\n10. (a) Mɛni Abraham pee kɛ tsɔɔ kaa e ngɛ hemi kɛ yemi nɛ mi wa ngɛ si nɛ Mawu wo lɛ ɔ mi? (b) Mɛni ji ní komɛ nɛ Yehowa je kpo bɔɔbɔɔbɔɔ nɛ kɔɔ yo ɔ nina a he?\n10 Yehowa tĩ somi nɛ e kɛ Abraham so ɔ mi si abɔ. Be tsuaa be nɛ Yehowa maa pee jã a, e tsɔɔ Abraham níhi a mi fitsofitso. (1 Mose 13:15-17; 17:1-8, 16) Abraham ngɛ hemi kɛ yemi nɛ mi wa ngɛ si nɛ Mawu wo lɛ ɔ mi hluu kaa e suɔ nɛ e ngɔ e binyumu nɛ e fiɛ we e he ɔ kɛ sã afɔle ha Mawu. Enɛ ɔ ha nɛ Yehowa ma nɔ mi kɛ ha lɛ kaa si nɛ e wo lɛ ɔ maa ba mi kokooko. (Kane 1 Mose 22:15-18; Hebri Bi 11:17, 18.) Benɛ somi nɛ Mawu kɛ Abraham so ɔ je ní tsumi sisi ɔ, bɔɔbɔɔbɔɔ ɔ, Yehowa je ní komɛ nɛ a he hia nɛ kɔɔ yo ɔ nina a he ɔ kpo kɛ tsɔɔ nihi. Mawu tsɔɔ kaa nina a maa je Abraham weku ɔ mi, nihi fuu maa piɛɛ nina a he, nina a kɛ nihi nɛ maa piɛɛ e he ɔ ma sɔmɔ kaa matsɛmɛ, a ma kpata Mawu he nyɛli tsuo a hɛ mi, nɛ adesahi fuu maa gu a nɔ kɛ ná jɔɔmi.\nAbraham ngɛ hemi kɛ yemi wawɛɛ kaa Mawu si womi ɔmɛ maa ba mi (Hyɛ kuku 10)\n11, 12. Ngɛ mɛni blɔ nɔ Baiblo ɔ tsɔɔ kaa somi nɛ Mawu kɛ Abraham so ɔ ma ná mi bami ngua, nɛ mɛni se wa ma ná ngɛ mi?\n11 Somi nɛ Mawu kɛ Abraham so ɔ ba mi benɛ Abraham nina a nine su Si Womi Zugba a nɔ ɔ. Se Baiblo ɔ tsɔɔ kaa pee se ɔ, a nine maa su jɔɔmi kpa ko nɔ. Lɔ ɔ maa pee jɔɔmi ngua nitsɛnitsɛ. (Galatia Bi 4:22-25) Bɔfo Paulo tsɔɔ nya kaa Yesu Kristo ji nina titli nɛ je kpo ngɛ Abraham weku ɔ mi ɔ nɛ. Ni kpahi hu maa piɛɛ nina a he. Mɛ ji Kristofohi nɛ a pɔ mɛ nu, nɛ a yibɔ ji, 144,000 ɔ nɛ. (Galatia Bi 3:16, 29; Kpojemi 5:9, 10; 14:1, 4) Yo ɔ nɛ a wo e ta ngɛ Eden si womi ɔ mi ɔ daa si kɛ ha Mawu sɔmɔli nɛ a ngɛ hiɔwe. A tsɛɛ yo nɛ ɔ ke ‘hiɔwe Yerusalem.’ A ji hiɔwe bɔfohi anɔkualetsɛmɛ. (Galatia Bi 4:26, 31) Kaa bɔ nɛ Mawu tsɔɔ ngɛ somi nɛ e kɛ Abraham so ɔ mi ɔ, yo ɔ nina a maa jɔɔ adesahi kɛ ya neneene.\n12 Somi nɛ Mawu kɛ Abraham so ɔ, ma nɔ mi kaa hiɔwe Matsɛ Yemi ɔ se be poe gblegbleegble. Somi nɛ ɔ hu bli blɔ kɛ ha Matsɛ ɔ, kɛ nihi nɛ a maa piɛɛ e he kɛ ye nɔ ɔ konɛ a da Matsɛ Yemi ɔ nya. (Hebri Bi 6:13-18) Mɛni be somi nɛ ɔ se maa po? A tsɔɔ ngɛ 1 Mose 17:7 ɔ kaa somi nɛ ɔ “maa pee neneene somi.” Somi nɛ ɔ maa hi si kɛ yaa si Matsɛ Yemi ɔ ma kpata Mawu he nyɛli a hɛ mi, nɛ e maa jɔɔ adesahi tsuo nɛ a ngɛ zugba a nɔ ɔ. (1 Korinto Bi 15:23-26) Jɔɔmi nɛ ɔ se be poe gblegbleegble. Somi nɛ Mawu kɛ Abraham so ɔ ma nɔ mi kaa Yehowa yi mi nɛ e to kaa adesahi nɛ a peeɔ nɔ́ nɛ da a nɛ a “hyi zugba a tsuo” nɔ ɔ maa ba mi.—1 Mose 1:28.\nSOMI KO NƐ MA NƆ MI KAA MATSƐ YEMI Ɔ MAA HI SI KƐ YA NENEENE\n13, 14. Somi nɛ Mawu kɛ David so ɔ ma mɛni nɔ mi?\n13 Si nɛ Mawu wo ngɛ Eden ɔ, kɛ somi nɛ e kɛ Abraham so ɔ ha nɛ wa na kaa a to Yehowa nɔ yemi ɔ sisi ngɛ dami sane yemi nɔ. Enɛ ɔ he ɔ, Mawu to Mesia Matsɛ Yemi ɔ hu sisi kɛ fɔ dami sane yemi nɔ. (La 89:14) Anɛ Mesia Matsɛ Yemi ɔ ma puɛ ligbi ko lo? Anɛ be ko maa su nɛ matsɛ yemi kpa ko ma ba da Matsɛ Yemi nɛ ɔ nane mi lo? Mawu kɛ nɔ ko hu so somi ko kɛ tsɔɔ kaa e be bae jã kɔkɔɔkɔ.\nMesia nɔ yemi ɔ be puɛe gblegbleegble, nɛ wa ma ná he se hu kɛ ya neneene\n14 Yehowa kɛ Matsɛ David nɛ hi si ngɛ blema Israel ɔ so somi ko. A tsɛɛ somi nɛ ɔ ke somi nɛ Mawu kɛ David so. (Kane 2 Samuel 7:12, 16.) Yehowa wo David si kaa Mesia a maa je e weku ɔ mi. (Luka 1:30-33) Yehowa tu weku nɛ a ma fɔ Mesia a ngɛ mi ɔ he munyu fitsofitso. Yehowa tsɔɔ kaa David nina nɛ ɔ ji “nɔ nɛ e sa” kaa e ye Matsɛ ngɛ Mesia Matsɛ Yemi ɔ nya. (Ezekiel 21:25-27) David matsɛ yemi ɔ maa hi si kɛ ya neneene, ejakaa Yesu nɛ ji David nina a ‘maa hi si kɛ maa ya neneene, nɛ e matsɛ yemi ɔ hu maa hi si be abɔ nɛ pu ngɛ hiɔwe ɔ.’ (La 89:34-37) Wa ma nyɛ ma ná nɔ mi mami kaa Mesia nɔ yemi ɔ be puɛe gblegbleegble, nɛ wa ma ná he se hu kɛ ya neneene!\nOSƆFO YEMI HE SOMI\n15-17. Ngɛ somi nɛ Mawu kɛ Yesu so kaa Yesu maa ye osɔfo kaa Melkizedek ɔ nya a, mɛni ní tsumi kpa ko hu nɛ nina a ma tsu, nɛ mɛni he je?\n15 Somi nɛ Mawu kɛ Abraham so ɔ, kɛ somi nɛ Mawu kɛ David so ɔ, ma nɔ mi kaa yo ɔ nina a maa ye matsɛ. Se loko jɔɔmi nɛ adesahi ma ná a maa pi si ɔ, e he maa hia nɛ nina a nɛ e pee nɔ́ kpa ko hulɔ. E he maa hia nɛ nina a nɛ sɔmɔ hu kaa osɔfo. Osɔfo pɛ lɛ e ma nyɛ maa sã afɔle kɛ ha adesahi konɛ a ye a he ngɛ yayami he, nɛ a ba piɛɛ Yehowa we anɔkuale sɔmɔli nɛ a ngɛ hiɔwe kɛ zugba a nɔ ɔ a he. Bɔ nɛ pee nɛ nina a nɛ sɔmɔ kaa osɔfo ɔ, Yehowa kɛ Yesu so somi ko. Lɔ ɔ ji, somi nɛ Mawu kɛ Yesu so kaa Yesu maa ye osɔfo kaa Melkizedek ɔ nɛ.\n16 Mawu ha nɛ Matsɛ David le kaa lɛ Mawu ɔ nitsɛ kɛ Yesu maa so somi ko. Jamɛ a somi ɔ tsɔɔ níhi enyɔ nɛ Yesu maa pee. Kekleekle ɔ, Yesu maa ‘hi si ngɛ Mawu hiɔ nɔ,’ nɛ Mawu ma ha lɛ he wami konɛ e kɛ ye e he nyɛli ɔmɛ a nɔ kunimi. Nɔ́ nɛ ji enyɔ ɔ, Yesu maa ye ‘osɔfo kɛ ya neneene kaa Melkizedek.’ (Kane La 110:1, 2, 4.) Mɛni he je nɛ Yesu maa ye ‘osɔfo kaa Melkizedek’ ɔ? Loko Abraham nina a nine maa su Si Womi Zugba a nɔ ɔ, Melkizedek ye tsɛ ngɛ Salem ma a mi, nɛ e ji “Mawu Ope ɔ we osɔfo” hulɔ. (Hebri Bi 7:1-3) Yehowa nitsɛ nɛ e hla lɛ kaa e sɔmɔ kaa matsɛ kɛ osɔfo. Loko a fɔ Yesu ɔ, Melkizedek pɛ ji nɔ nɛ e sɔmɔ kaa matsɛ kɛ osɔfo tsuo. Jehanɛ se hu ɔ, akɛnɛ ngɛ Melkizedek se ɔ, nɔ kpa ko sɔmɔ we kaa osɔfo kɛ matsɛ he je ɔ, wa ma nyɛ ma de ke e ji ‘osɔfo kɛ yaa neneene.’\nMawu gu somi nɛ e kɛ Yesu so kaa Yesu maa ye osɔfo kaa Melkizedek ɔ nɔ kɛ hla Yesu kaa e sɔmɔ kaa osɔfo\n17 Mawu gu somi nɛ ɔ nɔ kɛ hla Yesu kaa e sɔmɔ kaa osɔfo. Yesu ‘maa ye osɔfo kɛ ya neneene kaa Melkizedek.’ (Hebri Bi 5:4-6) Somi nɛ ɔ tsɔɔ heii kaa Yehowa ma nɔ mi kaa e maa gu Mesia Matsɛ Yemi ɔ nɔ kɛ ha nɛ e yi mi nɛ e to ngɛ adesahi kɛ zugba a he ɔ nɛ ba mi.\nA TO MATSƐ YEMI Ɔ SISI KƐ FƆ SOMIHI A NƆ\n18, 19. (a) Kɛ somi ɔmɛ nɛ wa susu a he ɔ kɔɔ Matsɛ Yemi ɔ he ha kɛɛ? (b) Mɛni he wa ma susu ngɛ ní kasemi nɛ nyɛɛ se ɔ mi?\n18 Amlɔ nɛ ɔ, wa na bɔ nɛ somi ɔmɛ eko tsuaa eko kɔɔ Mesia Matsɛ Yemi ɔ he ha. Somi nɛ ɔmɛ ha nɛ wa na kaa Matsɛ Yemi ɔ se be poe gblegbleegble. Eden si womi ɔ ma nɔ mi kaa Yehowa maa gu yo ɔ nina a nɔ kɛ ha nɛ e yi mi nɛ e to ngɛ zugba a kɛ adesahi a he ɔ nɛ ba mi. Somi nɛ Mawu kɛ Abraham so ɔ tsɔɔ nɔ nɛ ma ba pee nina a, kɛ ní tsumi nɛ e ma ba tsu.\n19 Somi nɛ Mawu kɛ David so ɔ hu tsɔɔ weku mi nɛ Mesia a maa je kɛ ba a mi fitsofitso. Jamɛ a somi ɔ hu ha Yesu he blɔ kaa e ye zugba a nɔ kɛ ya neneene. Somi nɛ Mawu kɛ Yesu so kaa Yesu maa ye osɔfo kaa Melkizedek ɔ ma nɔ mi kaa nina a ma sɔmɔ kaa osɔfo. Se pi Yesu pɛ nɛ e maa ye bua adesahi konɛ a ye mluku. Mawu ngɛ ni kpa komɛ hu hlae konɛ a sɔmɔ kaa matsɛmɛ kɛ osɔfohi. Jije jamɛatsɛmɛ ɔmɛ je? Wa ma susu sane bimi nɛ ɔ he ngɛ ní kasemi nɛ nyɛɛ se ɔ mi.\nMesia Matsɛ Yemi: Mawu maa gu Kristo kɛ Kristofohi nɛ a pɔ mɛ nu, nɛ a yibɔ ji 144,000 ɔ a nɔ kɛ ye je ɔ nɔ\nNihi nɛ a tu a he munyu ngɛ 1 Mose 3:15\nYo ɔ: Yehowa bɔfo anɔkualetsɛmɛ nɛ a ngɛ hiɔwe ɔ\nYo ɔ nina a: Yesu Kristo ji yo ɔ nina titli. Kristofohi nɛ a pɔ mɛ nu, nɛ a yibɔ ji 144,000 ɔ hu piɛɛ nina a he. Yo ɔ nina a ma kpata Satan kɛ Satan nina a hɛ mi pɛsɛpɛsɛ\nSinɔ ɔ: Satan Abosiami\nSinɔ ɔ nina a: Bɔfohi kɛ adesahi nɛ a fĩ Satan se, nɛ a teɔ si kɛ woɔ Mawu nɔ yemi ɔ\nBƆ NƐ MAWU MA PLƐ KƐ TSU E YI MI TOMI HE NÍ HA\nEden si womi ɔ tsɔɔ kaa Mawu maa gu Matsɛ Yemi ɔ nɔ kɛ ha e yi mi nɛ e to ngɛ adesahi kɛ zugba a he ɔ nɛ ba mi. Somi kakaaka ekpa nɛ nyɛɛ se nɛ ɔ ma ha Mawu yi mi tomi maa ba mi:\nSOMI NƐ MAWU KƐ ABRAHAM SO\nNIHI NƐ A SO: Yehowa kɛ Abraham\nNƆ́ HE JE: Konɛ a kɛ ma nɔ mi kaa “yo ɔ” “nina” a nɛ a tu e he munyu ngɛ 1 Mose 3:15 ɔ maa ye matsɛ ngɛ Matsɛ Yemi ɔ nya\nMLAA SOMI Ɔ\nNIHI NƐ A SO: Yehowa kɛ Israel ma a\nNƆ́ HE JE: E po “nina” a he piɛ, nɛ e ye bua nihi nɛ a le Mesia a mi tso\nSOMI NƐ MAWU KƐ DAVID SO\nNIHI NƐ A SO: Yehowa kɛ David\nNƆ́ HE JE: E ma nɔ mi kaa Mesia Matsɛ ɔ maa je David weku ɔ mi, nɛ e Matsɛ Yemi ɔ hu maa hi si kɛ ya neneene\nSOMI NƐ MAWU KƐ YESU SO KAA YESU MAA YE OSƆFO KAA MELKIZEDEK\nNIHI NƐ A SO: Yehowa kɛ Yesu\nNƆ́ HE JE: E ma nɔ mi kaa Yesu ji yo ɔ “nina” titli, nɛ Yesu maa ye matsɛ kɛ osɔfo kɛ ya neneene\nSOMI EHE Ɔ\nNIHI NƐ A SO: Yehowa kɛ Kristofohi nɛ a pɔ mɛ nu ɔ\nNƆ́ HE JE: E ha nɛ Kristofohi nɛ a yibɔ ji 144,000 ba plɛ Mawu bimɛ, nɛ mɛ hu a ba piɛɛ “nina” a he\nMATSƐ YEMI Ɔ HE SOMI Ɔ\nNIHI NƐ A SO: Yesu kɛ Kristofohi nɛ a pɔ mɛ nu ɔ\nNƆ́ HE JE: E pee Kristofohi nɛ a pɔ mɛ nu ɔ kɛ Kristo kake konɛ a sɔmɔ kaa matsɛmɛ kɛ osɔfohi ngɛ hiɔwe


UDHR - Dangme\nUniversal Declaration of Human Rights - Dangme\n1. Nɔ fɛɛ nɔ nɛ a ma wo sane nɛ hɛɛ tue gblami kɛ si lɛ ɔ, a maa ngɔ kaa e yi fɔ kɛ ya si a maa kojo lɛ ngɛ ma hɛ mi nɛ a maa bu lɛ fɔ ngɛ mlaa nya benɛ e na e he fami he blɔ tsuo ta.\n2. A be nɔ ko fɔ bue ke e tɔ mlaa nɛ hɛɛ tue gblami, benɛ nɔ́ nɛ e pee ɔ tsɔɔ we mlaa tɔmi ngɛ ma mlaa, loo mahi a kpɛti mlaa nɛ ngɛ nɔ yee jamɛ a be ɔ mi. He blɔ hu be kaa a gblaa mlaa tɔlɔ tue pe bɔ nɛ mlaa nɔ́ nɛ ngɛ nɔ yee jamɛ a be ɔ mi haa he blɔ.\n1. Nɔ fɛɛ nɔ ngɛ he blɔ nɛ e kpaa si kɛ yaa he nɛ e suɔ, nɛ e hii he nɛ e suɔ ngɛ zugba nɔ he nɛ e ngɛ ɔ.\n2. Nɔ fɛɛ nɔ ngɛ he blɔ nɛ e siɔ ma tsuaa ma mi, kɛ lɛ nitsɛ e ma tete nɛ e kpaleɔ kɛ yaa e ma mi.\n1. Nɔ fɛɛ nɔ ngɛ he blɔ nɛ e ya dumɔɔ ma kpa ko ke ji kaa a ngɛ e mi kpatami he blɔ hlae.\n2. Ke ji a wo sane nɛ da blɔ nɛ kɔ we ma mi sane yemi he, loo Je Mahi A Kake Peemi Kuu ɔ si womihi kɛ blɔ nya tomihi a he ɔ, lɛɛ kikɛmɛ a he blɔ nɛ ɔ, a be nɔ ngɔe.\n1. Nɔ fɛɛ nɔ ngɛ he blɔ nɛ e peeɔ zugba tsuaa zugba nɔ nɛ e ngɛ ɔ nɔ no.\n2. Blɔ be kaa a kpɔɔ nɔ ko he blɔ nɛ peeɔ lɛ ma ko nɔ no ngɛ e dɛ nɛ sisi numi be he, aloo a ko ngmɛ nɔ ko blɔ ke kaa e suɔ nɛ e ma plɛ e he ma ko nɔ no.\n1. Nyumuhi kɛ yihi nɛ su nihe kɛ zangma mi ɔ́, a ngɛ he blɔ nɛ a ngɔɔ a bi konɛ a wo weku, nɛ wɛtso loo ma nɔ nɛ a ti nɔ ko je loo jami mi nɛ e ngɛ, tsí mɛ blɔ kulaa. A hɛɛ he blɔ sɔsɔɛ ngɛ gbami mi sɛmi kɛ gba si himi kɛ gba mi pomi blɔ fa mi.\n2. A ngɛ he blɔ nɛ a sɛɛ gba si himi mi ke ji kaa mɛ nihi enyɔ ɔmɛ nɛ a ngɛ a bi ngɔe ɔ, a na nɔ kplɛɛmi.\n3. Nyumu kɛ e yo a si himi ji adebɔ nɔ́ kɛ weku nɛ ba peeɔ wɛtso e sisi jemi. Lɔ ɔ he je ɔ, a hia asafo kɛ ma tsuo yemi ke buami.\n1. Nɔ fɛɛ nɔ ngɛ he blɔ nɛ e hii weto ni, lɛ nɔ kake, aloo e kɛ ni komɛ.\n2. He blɔ be nɛ a heɔ nɔ ko e weto ni ngɛ e dɛ nɛ sisi numi be he.\n1. Nɔ fɛɛ nɔ ngɛ he blɔ kɛ ha kpe peemi kɛ he nya buami ngɛ tue mi jɔmi mi.\n2. He blɔ be nɛ a nyɛɛ nɔ ko nɔ kɛ ha kpe ko mi sɛmi.\n1. Nɔ fɛɛ nɔ ngɛ he blɔ nɛ e peeɔ e ma mi Amlaalo loo ma nɔ yeli ɔmɛ a kpɛti nɔ kake, aloo e hlaa nihi kɛ daa e nane mi.\n2. Nɔ fɛɛ nɔ ngɛ he blɔ sɔsɔɛ ngɛ e ma mi Amlaalo ni tsumi mi.\n3. Ma bimɛ a suɔmi nya ni ji he wami nɛ Amlaalo ɔ maa da kɛ tsu ni. Ma bi ma je a suɔmi nya ni kpo ngɔ tsɔɔ kɛ gu nɔ tsuaa nɔ sɔ fɔi loo nihi a hlami nɔ ngɛ golaa mi kɛ anɔkuale blɔ nɔ be fɛɛ be, aloo kɛ gu nɔ hlami blɔ nya tomi kpa ko nɔ nɛ nɔ nɔ nyɛmi be mi.\n1. Nɔ fɛɛ nɔ ngɛ he blɔ nɛ e tsuɔ ni tsumi nɛ e suɔ. E ngɛ he blɔ kɛ ha ni tsumi he blɔ nya tomi kpakpa kɛ e ni tsumi he pulemi nɛ e ko je e dɛ.\n2. Nɔ fɛɛ nɔ ngɛ hiɔwo sɔsɔɛ ngɛ ni tsumi fiee nɛ a ma tsu he, nɛ nɔ hɛ mi hyɛmi be mi.\n3. Nɔ fɛɛ nɔ nɛ ngɛ ni tsue ɔ, e ngɛ he blɔ nɛ e naa hiɔwo kpakpa bɔ nɛ maa hi ha e kɛ e yo kɛ a bimɛ a si himi saminya kaa nimli adesahi, nɛ ke e he hia a, e sa nɛ e sa ni kpahi hulɔ kɛ ha a he bumi.\n4. Nɔ fɛɛ nɔ ngɛ he blɔ nɛ e peeɔ ni tsuli a kpe aloo e kɛ e he woɔ eko mi konɛ e kɛ pule e he blɔhi loo e suɔmi nya nihi a he.\n1. Nɔ fɛɛ nɔ ngɛ he blɔ nɛ e naa si himi kpakpa kɛ haa lɛ nitsɛ kɛ e yo kɛ a bimɛ a yiwa nami. Níhi nɛ he hia mɛ ji niye ni, heha nɔ́, hi he, hiɔ tsami, hɛja jemi níhi, he blɔ kɛ ha yemi kɛ buami ke kaa e ni tsumi je e dɛ, ke e nu hiɔ aloo oslaa ko ye lɛ, e ngɛ aho si himi, e bwɔ aloo e sɛ pimi si himi ko mi bɔ nɛ e be nyɛe e he mɔde bɔmi.\n2. Yifɔyihi kɛ jokuɛwi hia nɔ hyɛmi kɛ yemi kɛ buami pɔtɛɛ. Yo kpeekpee bi jio, pla bi jio, mɛ tsuo a hia nɔ hyɛmi sɔsɔɛ.\n1. Nɔ fɛɛ nɔ ngɛ ni kasemi he blɔ. A be ni kasemi he hiɔ woe, titli ɔ ngɛ sisije sukuu ke nɔ́ nɛ fie lɔ ɔ se ɔ. Jokuɛwi a sukuu yami maa pee nɔ nɔ nyɛmi sane. A ma ha nɔ tsuaa nɔ nine nya ni tsumi kɛ ni tsumi kpa amɛ a kasemi he blɔ, nɛ ni kasemi he nɛ ya hɛ mi ɔ hu maa hi si kɛ ha nihi nɛ a maa hla mɛ ngɛ a mɔde bɔmi nya.\n2. Ni kasemi ma tsɔse nɔmlɔ adesa nɛ e maa je blɔ kɛ ha adesa he blɔhi a bumi kɛ he jɔmi. E maa je blɔ kɛ ha he lo sisi numi kɛ tsui si tomi kɛ huɛ bɔmi, bɔ nɛ pee nɛ kake peemi nɛ ba je mi tsuo, konɛ mi gbami nɛ baa ngɛ jami kɛ nɔmlɔ blɔ fa mi nɛ e gu. E maa ye hu kɛ bua Je Mahi A Kake Peemi Kuu ɔ ngɛ e ni tsumihi a mi nɛ tue mi jɔmi nɛ hi si be fɛɛ be.\n3. Fɔli nɛ sa nɛ a tsɔɔ ni kasemi nɛ he hia a bimɛ.\n1. Nɔ tsuaa nɔ ngɛ he blɔ faa nɛ e kɛ e he woɔ ma kusumi ni peemi níhi a mi, konɛ a mi ni tsumi, níhi a si kpami kɛ se nami ɔ, lɛ hu e na eko.\n2. He blɔ ngɛ kɛ ha nɔ fɛɛ nɔ biɛ kpakpa kɛ e suɔmi nya ni he fami, ngɛ níhi a si kpami loo womi ngmami loo ga ni tsumi ko nɛ e ma tsu blɔ fa mi.\n1. Nɔ tsuaa nɔ ngɛ e blɔ nya ni tsumi nɛ e sa nɛ e tsu ngɛ kuu mi nɛ e ngɛ ɔ, lejɛ ɔ se si himi nɔ yami maa je.\n2. Ngɛ nɔ fɛɛ nɔ e he blɔhi kɛ he jɔmi nami a he ni tsumi blɔ fa mi ɔ, e ko pee nɔ́ ko nɛ maa be mlaa he, bɔ nɛ pee konɛ e na bumi kɛ ha ni kpahi hu a he blɔhi kɛ he jɔmi, nɛ e hɛɛ je mi bami kpakpa kɛ ma tue bumi, nɛ e na nɔ tsuaa nɔ he juɛmi kpakpa ngɛ ma si himi he nɛ nɔ fɛɛ nɔ hɛɛ e blɔ nya ngɛ ɔ mi.\n3. Kikɛmɛ a he blɔhi kɛ he jɔmi nɛ ɔmɛ ɔ, nɔ ko be he blɔ nɛ e tsuɔ he ni bɔ nɛ tsa pi ja nɛ Je Mahi A Kake Peemi Kuu ɔ e blɔ nya tomi kɛ e yi mi tomi tsɔɔ.


Mɛni Hewɔ Nyɔŋmɔ Yɔɔ Asafo Lɛ? | Sane Kpakpa\nAlbania Mumuii Awiemɔ\nAmerika Mumuii Awiemɔ\nAngola Mumuii Awiemɔ\nArgentina Mumuii Awiemɔ\nAustralia Mumuii Awiemɔ\nAustria Mumuii Awiemɔ\nBolivia Mumuii Awiemɔ\nBrazil Mumuii Awiemɔ\nChile Mumuii Awiemɔ\nChina Mumuii Awiemɔ\nColombia Mumuii Awiemɔ\nCosta Rica Mumuii Awiemɔ\nCroatia Mumuii Awiemɔ\nCzech Mumuii Awiemɔ\nDutch Mumuii Awiemɔ\nEcuador Mumuii Awiemɔ\nEstonia Mumuii Awiemɔ\nFilipi Mumuii Awiemɔ\nFinland Mumuii Awiemɔ\nFrench Mumuii Awiemɔ\nGermany Mumuii Awiemɔ\nGhana Mumuii Awiemɔ\nGuatemala Mumuii Awiemɔ\nHela Mumuii Awiemɔ\nHondura Mumuii Awiemɔ\nHungary Mumuii Awiemɔ\nIndia Mumuii Awiemɔ\nIndonesia Mumuii Awiemɔ\nItalia Mumuii Awiemɔ\nJapan Mumuii Awiemɔ\nKorea Mumuii Awiemɔ\nLatvia Mumuii Awiemɔ\nMadagascar Mumuii Awiemɔ\nMalaysia Mumuii Awiemɔ\nMexico Mumuii Awiemɔ\nPanaman Mumuii Awiemɔ\nParaguay Mumuii Awiemɔ\nPeru Mumuii Awiemɔ\nPoland Mumuii Awiemɔ\nPortugal Mumuii Awiemɔ\nQuebec Mumuii Awiemɔ\nRomania Mumuii Aweimɔ\nRussia Mumuii Awiemɔ\nSalvador Mumuii Awiemɔ\nSerbia Mumuii Awiemɔ\nSwedish Mumuii Awiemɔ\nSwiss German Mumuii Awiemɔ\nVenezuela Mumuii Awiemɔ\n1. Mɛni hewɔ Nyɔŋmɔ to blema Israelbii lɛ ahe gbɛjianɔ akɛ asafo lɛ?\nNyɔŋmɔ to Abraham ni eji weku yitso lɛ seshibii lɛ ahe gbɛjianɔ efee amɛ maŋ, ni eha amɛ mlai. Etsɛ maŋ lɛ “Israel,” ni ekɛ anɔkwa jamɔ kɛ ewiemɔ lɛ wo amɛ pɛ amɛdɛŋ. (Lala 147:19, 20) No hewɔ lɛ, maji srɔtoi fɛɛ anɔ bii baanyɛ aná jɔɔmɔi kɛtsɔ Israel maŋ lɛ nɔ.—Kanemɔ 1 Mose 22:18.\nNyɔŋmɔ hala Israelbii lɛ koni amɛtsɔmɔ edasefoi. Bɔ ni amɛhi shi amɛha yɛ blema lɛ haa wɔnaa akɛ kɛ́ wɔye Nyɔŋmɔ mlai anɔ lɛ, wɔbaaná he sɛɛ. (5 Mose 4:6) No hewɔ lɛ, kɛtsɔ Israelbii lɛ anɔ lɛ, mɛi krokomɛi baanyɛ abale anɔkwa Nyɔŋmɔ lɛ.—Kanemɔ Yesaia 43:10, 12.\n2. Mɛni hewɔ ato anɔkwa Kristofoi ahe gbɛjianɔ akɛ asafo lɛ?\nSɛɛ mli lɛ, Yehowa kpoo Israel maŋ lɛ, ni ekɛ Kristofoi asafo lɛ ye najiaŋ. (Mateo 21:43; 23:37, 38) Amrɔ nɛɛ, anɔkwa Kristofoi ji mɛi ni sɔmɔɔ akɛ odasefoi amɛhaa Yehowa, shi jeee Israelbii lɛ.—Kanemɔ Bɔfoi lɛ Asaji 15:14, 17.\nYesu to esɛɛnyiɛlɔi lɛ ahe gbɛjianɔ koni amɛshiɛ ni amɛfee kaselɔi yɛ jeŋmaji fɛɛ amli. (Mateo 10:7, 11; 24:14; 28:19, 20) Amrɔ nɛɛ je lɛ yɛ enaagbee be lɛ mli, ni nitsumɔ nɛɛ miihe aba enaagbee. Yehowa ebua mɛi akpekpei abɔ ni jɛ maji fɛɛ amli lɛ anaa efee amɛ ekome yɛ anɔkwa jamɔ mli, ni nɔ ko ni tamɔ nɛkɛ bako pɛŋ yɛ yinɔsane mli. (Kpojiemɔ 7:9, 10) Ato anɔkwa Kristofoi ahe gbɛjianɔ akɛ asafo koni amɛwowoo amɛhe hewalɛ ni amɛye amɛbua amɛhe. Yɛ jeŋ fɛɛ lɛ, akɛ Biblia mli tsɔsemɔ kome too lɛ nɔŋŋ haa amɛ yɛ amɛkpeei ashishi.—Kanemɔ Hebribii 10:24, 25.\n3. Te fee tɛŋŋ Yehowa Odasefoi je shishi yɛ ŋmɛnɛŋmɛnɛ beaŋ?\nYɛ afi 1870 afii lɛ amli lɛ, Biblia kaselɔi akuu fioo ko bɔi Biblia mli anɔkwalei ni atsimɔ nɔ be kakadaŋŋ lɛ ashishinumɔ ekoŋŋ. Amɛle akɛ Yesu to Kristofoi asafo lɛ he gbɛjianɔ koni amɛshiɛ, no hewɔ lɛ amɛbɔi Maŋtsɛyeli lɛ shiɛmɔ yɛ jeŋ fɛɛ. Yɛ afi 1931 lɛ, amɛŋɔ gbɛ́i Yehowa Odasefoi lɛ amɛfɔ̃ amɛnɔ.—Kanemɔ Bɔfoi lɛ Asaji 1:8; 2:1, 4; 5:42.\n4. Te ato Yehowa Odasefoi lɛ ahe gbɛjianɔ aha tɛŋŋ?\nYɛ klɛŋklɛŋ afii 100 lɛ mli lɛ, gbɛtsɔɔmɔ kuu ko ní kpɛlɛɔ Yesu nɔ akɛ asafo lɛ Yitso lɛ ji mɛi ni kwɛ Kristofoi asafoi ni yɔɔ shikpɔji babaoo anɔ lɛ nɔ. (Bɔfoi lɛ Asaji 16:4, 5) Nakai nɔŋŋ ŋmɛnɛ lɛ, Gbɛtsɔɔmɔ Kuu, ni ji onukpai ni edara yɛ mumɔŋ, ji mɛi ni kwɛɔ Yehowa Odasefoi ni yɔɔ jeŋ fɛɛ lɛ anɔ. Gbɛtsɔɔmɔ Kuu lɛ kwɛɔ Yehowa Odasefoi anitsumɔhe niji ni tsɔɔ Biblia kasemɔ woji ashishi, amɛprintiɔ, ní amɛjaraa yɛ wiemɔi ni fa fe 600 mli lɛ anɔ. Enɛ haa Gbɛtsɔɔmɔ Kuu lɛ nyɛɔ ekɛ Ŋmalɛ naa hewalɛwoo kɛ gbɛtsɔɔmɔ haa asafoi ni fa fe 100,000 ni yɔɔ jeŋ fɛɛ lɛ. Hii ni shɛɔ Ŋmalɛ naa taomɔ nii ahe sɔmɔɔ akɛ onukpai, loo nɔkwɛlɔi yɛ asafo fɛɛ asafo mli. Hii nɛɛ jɛɔ suɔmɔ mli amɛkwɛɔ Nyɔŋmɔ asafoku lɛ nɔ.—Kanemɔ 1 Petro 5:2, 3.\nAto Yehowa Odasefoi lɛ ahe gbɛjianɔ koni amɛshiɛ sanekpakpa lɛ ní amɛfee kaselɔi. Wɔshiɛɔ yɛ shĩa fɛɛ shĩa taakɛ bɔfoi lɛ fee lɛ. (Bɔfoi lɛ Asaji 20:20) Agbɛnɛ hu, wɔkɛ mɛi ni sumɔɔ anɔkwale lɛ lɛɛlɛŋ lɛ kaseɔ Biblia lɛ. Shi Yehowa Odasefoi jeee asafo ko kɛkɛ ni ato amɛhe gbɛjianɔ. Wɔji weku, ni wɔyɛ Tsɛ ni sumɔɔ wɔ. Nyɛmimɛi hii kɛ yei ji wɔ, ni wɔsumɔɔ wɔhe. (2 Tesalonikabii 1:3) Akɛni ato Yehowa webii lɛ ahe gbɛjianɔ koni amɛfee Nyɔŋmɔ suɔmɔnaa nii, ní amɛye amɛbua mɛi krokomɛi hewɔ lɛ, amɛji weku ni yɔɔ miishɛɛ fe fɛɛ yɛ shikpɔŋ lɛ nɔ.—Kanemɔ Lala 33:12; Bɔfoi lɛ Asaji 20:35.\nMɛni obaanyɛ ofee kɛtsɔɔ akɛ osumɔɔ nibii fɛɛ ni Nyɔŋmɔ efee lɛ, ni ohiɛsɔɔ hu?


JW Library Blɔ Nɔ Tomi: Hla Munyu Ko Ngɛ Baiblo ɔ Loo Womi Ko Mi (Android) | JW.ORG Yemi Kɛ Buami\nO ma nyɛ maa ngɔ search okadi nɛ ngɛ JW Library ɔ nɔ ɔ kɛ hla munyungu loo munyuza ko ngɛ Baiblo ɔ loo womi ko mi.\nMoo nyɛɛ blɔ tsɔɔmi nɛ ɔmɛ a se konɛ o ngɔ search blɔ nɔ tomi ɔ kɛ tsu ní:\nO ma nyɛ ma hla munyungu loo munyuza ko ngɛ Baiblo nɛ o ngɛ kanee ɔ mi.\nKe o suɔ nɛ o hla nɔ́ ko ɔ, nyɛ Search okadi ɔ nɔ; nɛ o fia munyu nɛ o ngɛ hlae ɔ. Ke o ngɛ fiae ɔ, o maa na munyungu kpahi. Moo nyɛ munyungu ɔ eko nɔ, aloo moo nyɛ Enter okadi ɔ nɔ konɛ o na nɔ́ nɛ o ngɛ hlae ɔ.\nTop Verses blɔ he ɔ tsɔɔ ngmamihi nɛ kɔɔ nɔ́ nɛ o ngɛ hlae ɔ he nɛ wa pɔɔ kɛ ní tsumi. All Verses blɔ he ɔ toɔ ngmamihi tsuo nɛ kɔɔ nɔ́ nɛ o ngɛ hlae ɔ he nyatsɔɔ. Articles blɔ he ɔ tsɔɔ nya blimi munyuhi kɛ mi tsɔɔmi munyuhi nɛ kɔɔ nɔ́ nɛ o ngɛ hlae ɔ he.\nKe o fia munyuza ko ɔ, moo nyɛ Match Exact Phrase blɔ he ɔ konɛ o na he nɛ jamɛ a munyuza a je kpo ngɛ ngɛ Baiblo ɔ mi.\nKe o gbla Insight on the Scriptures ɔ momo ɔ, o ma nyɛ ma hla munyu ko nɛ ngɛ mi. O ma nyɛ maa pee jã ke o ngɛ Baiblo ɔ aloo womi ko kanee ngɛ JW Library ɔ nɔ.\nMoo nyɛ Search okadi ɔ nɔ; nɛ o fia munyu nɛ o ngɛ hlae ɔ. Ke o ngɛ fiae ɔ, o maa na Insight ɔ mi munyuhi nɛ kɔɔ nɔ́ nɛ o ngɛ hlae ɔ he. Moo nyɛ munyungu ɔ eko nɔ konɛ e bli.\nA ngɔ tsakemi nɛ ɔmɛ kɛ wo JW Library 1.3.4 blɔ nɔ tomi ɔ nɔ ngɛ October 2014 kɛ ha Android klamahi. JW Library 1.3.4 ɔ tsuɔ ní ngɛ Android 2.3 loo nɔ́ nɛ pe jã a nɔ. Ke o nɛ tsakemi nɛ ɔ ngɛ o klama a nɔ ɔ, moo ya “Ngɔɔ JW Library ɔ Kɛ Tsu Ní—Android” blɔ he ɔ nɛ o hyɛ blɔ tsɔɔmi nɛ ngɛ fã nɛ ji Get the Latest Features ɔ.


Sukuuhi Tsɔseɔ Sɔmɔli Konɛ A Fiɛɛ Kaa Bɔ Nɛ Yesu Pee ɔ | Mawu Matsɛ Yemi\nTeokrase sukuu ɔmɛ tsɔse Matsɛ Yemi sɔmɔli nɛ a tsuɔ a ní tsumi\n1-3. Kɛ Yesu plɛ kɛ bli fiɛɛmi ní tsumi ɔ mi ha kɛɛ, nɛ mɛni sane bimihi enɛ ɔ tleɔ si?\nYESU ngɔ jeha enyɔ kɛ fiɛɛ ngɛ Galilea tsuo. (Kane Mateo 9:35-38.) E ya mahi kɛ kɔpehi fuu a mi, e tsɔɔ ní ngɛ kpe he ɔmɛ, nɛ e fiɛɛ Matsɛ Yemi ɔ he sane kpakpa a. Ngɛ he tsuaa he nɛ Yesu fiɛɛ ngɛ ɔ, nihi babauu bu lɛ tue. Yesu na kaa “ngmɔ ɔ ba ní saminya,” nɛ apaatsɛmɛ fuu a he hia.\n2 Yesu to blɔ nya konɛ e bli fiɛɛmi ní tsumi ɔ mi. Ngɛ mɛni blɔ nɔ? E tsɔ kaseli 12 konɛ a ‘ya fiɛɛ Mawu Matsɛ Yemi ɔ he munyu ɔ.’ (Luka 9:1, 2) Eko ɔ, kaseli ɔmɛ bi sanehi kɛ kɔ bɔ nɛ e sa nɛ a tsu ní tsumi ɔ ha a he. Loko Yesu maa wo mɛ blɔ ɔ, e je suɔmi mi nɛ e tsɔse mɛ kaa bɔ nɛ e Tsɛ nɛ ngɛ hiɔwe ɔ tsɔse lɛ ɔ.\n3 Enɛ ɔ tleɔ sane bimi komɛ si ngɛ wa juɛmi mi: Mɛni tsɔsemi Yesu ná kɛ je e Tsɛ ɔ ngɔ ɔ? Mɛni tsɔsemi Yesu kɛ ha e kaseli ɔmɛ? Anɛ Mesia Matsɛ ɔ nyɛ nɛ e tsɔse e se nyɛɛli nɛ a ngɛ mwɔnɛ ɔ konɛ a nyɛ nɛ a tsu a sɔmɔmi ní tsumi ɔ lo? Ke jã a, ngɛ mɛni blɔ nɔ?\n“Nɔ́ Nɛ Tsɛ ɔ Tsɔɔ Mi ɔ, Lɔ ɔ Pɛ I Deɔ”\n4. Mɛni be nɛ Yesu Tsɛ ɔ tsɔɔ lɛ ní, nɛ jije e tsɔɔ lɛ ní ɔ ngɛ?\n4 Yesu kplɛɛ nɔ kaa e Tsɛ ɔ nɛ tsɔɔ lɛ ní. Benɛ Yesu ngɛ zugba a nɔ ɔ, e de ke: “Nɔ́ nɛ Tsɛ ɔ tsɔɔ mi ɔ, lɔ ɔ pɛ i deɔ.” (Yoh. 8:28) Mɛni be a tsɔɔ Yesu ní, nɛ jije a tsɔɔ lɛ ní ngɛ? Ngɛ anɔkuale mi ɔ, benɛ Mawu bɔ e Bi tɛte ɔ pɛ nɛ e bɔni lɛ ní tsɔɔmi. (Kol. 1:15) Bi ɔ kɛ jehahi babauu hi e Tsɛ ɔ kasa nya ngɛ hiɔwe, e bu ‘Tsɔɔlɔ Kpanaa’ a tue, nɛ e kase lɛ. (Yes. 30:20) Enɛ ɔ he ɔ, Bi ɔ ba le Tsɛ ɔ suhi, e ní tsumihi, kɛ e yi mi tomihi a he níhi kɛ pi si.\n5. Mɛni Tsɛ ɔ tsɔɔ Bi ɔ ngɛ ní tsumi nɛ e ma ba tsu ngɛ zugba a nɔ ɔ he?\n5 Ngɛ be nɛ sa mi ɔ, Yehowa tsɔɔ e Bi ɔ ní nɛ e ma ba tsu ngɛ zugba a nɔ ɔ. Mo susu gbami nɛ tsɔɔ huɛ bɔmi nɛ ngɛ ‘Tsɔɔlɔ Kpanaa’ a kɛ e Bi tɛte ɔ a kpɛti ɔ he nɛ o hyɛ. (Kane Yesaya 50:4, 5.) Gbami ɔ tsɔɔ kaa “daa mɔtu ɔ,” Yehowa tsɛɛ e Bi ɔ. A ma nyɛ maa ngɔ kɛ to tsɔɔlɔ ko nɛ e tsɛɛ e sukuu bi ko mɔtu mla konɛ e tsɔɔ lɛ ní ɔ he. Baiblo sisi tsɔɔmi womi ko de ke: “E ngɛ kaa nɔ́ nɛ Yehowa kɛ e Bi ɔ ya sukuu konɛ e tsɔɔ lɛ nɔ́ nɛ e maa fiɛɛ, kɛ bɔ nɛ e sa nɛ e fiɛɛ ha.” Ngɛ hiɔwe “sukuu” nɛ ɔ mi ɔ, Yehowa tsɔɔ e Bi ɔ ‘nɔ́ nɛ e sa nɛ e de.’ (Yoh. 12:49) Tsɛ ɔ tsɔɔ e Bi ɔ bɔ nɛ a tsɔɔ ní ha hulɔ. * Benɛ Yesu ngɛ zugba a nɔ ɔ, e ngɔ tsɔsemi nɛ e ná a kɛ tsu ní saminya ngɛ e sɔmɔmi ní tsumi ɔ mi, nɛ e tsɔse e se nyɛli ɔmɛ konɛ mɛ hu a nyɛ nɛ a tsu a sɔmɔmi ní tsumi ɔ kɛ pi si.\n6, 7. (a) Mɛni tsɔsemi Yesu kɛ ha e kaseli ɔmɛ, nɛ mɛni lɔ ɔ ye bua mɛ nɛ a pee? (b) Mɛni tsɔsemi nɛ Yesu kɛ ha e se nyɛɛli nɛ a ngɛ mwɔnɛ ɔ?\n6 Kaa bɔ nɛ wa bi kɛ sɛ hlami ɔ, mɛni tsɔsemi Yesu kɛ ha e kaseli ɔmɛ? Mateo yi 10 tsɔɔ kaa e kɛ fiɛɛmi ní tsumi ɔ he blɔ tsɔɔmi ha mɛ: e tsɔɔ mɛ he nɛ a ya fiɛɛ ngɛ (kuku 5, 6), sɛ gbi nɛ e sa kaa a fiɛɛ (kuku 7), nɔ́ he je nɛ e sa kaa a ngɔ a he kɛ fɔ Yehowa nɔ (kuku 9,10), nɔ́ nɛ e sa kaa a pee ke a ya we ko mi (kuku 11-13), nɔ́ nɛ e sa kaa a pee ke nihi sume kaa a bu mɛ tue (kuku 14, 15), kɛ bɔ nɛ e sa kaa a pee a ní ha ke a kɛ yi mi wami kpe (kuku 16-23). * Tsɔsemi nɛ Yesu kɛ ha e kaseli ɔmɛ ye bua mɛ, nɛ ngɛ a be ɔ mi ɔ, a tsu fiɛɛmi ní tsumi ɔ saminya.\n7 Nɛ wa be nɛ ɔ mi hu nɛɛ? Yesu nɛ ji Mawu Matsɛ Yemi ɔ nya Matsɛ ɔ kɛ ní tsumi ngua ko wo e se nyɛɛli a dɛ, nɛ lɔ ɔ ji kaa a fiɛɛ ‘sane kpakpa nɛ ɔ nɛ kɔɔ Matsɛ Yemi ɔ he ɔ kɛ kpa je ɔ mi tsuo.’ (Mat. 24:14) Anɛ Matsɛ ɔ tsɔse wɔ kɛ ha ní tsumi nɛ he hia nɛ ɔ tsumi lo? Ee! Matsɛ nɛ ngɛ nɔ yee ngɛ hiɔwe ɔ ha nɛ e se nyɛɛli ná tsɔsemi ngɛ bɔ nɛ a maa fiɛɛ ha, kɛ bɔ nɛ a ma plɛ kɛ tsu blɔ nya ní tsumi klɛdɛɛ komɛ a he ní ngɛ asafo ɔ mi ɔ he.\nA Tsɔse Mawu Sɔmɔli Konɛ A Pee Fiɛɛli\n8, 9. (a) Mɛni ji yi mi tomi titli he je nɛ a to Teokrase Sɔmɔmi Sukuu ɔ sisi? (b) Mɛni blɔ nɔ nɛ Kristofohi A Si Himi Kɛ A Sɔmɔmi Ní Tsumi kpe ɔ ye bua mo nɛ o fiɛɛmi ní tsumi ɔ pi si ngɛ?\n8 Jehahi babauu ji nɛ ɔ, Yehowa asafo ɔ gu kpokpa nɔ kpehi, kpɔ mi kpehi kɛ asafo mi kpehi kaa sɔmɔmi kpe ɔ nɔ kɛ ngɛ Mawu we bi tsɔsee kɛ ha fiɛɛmi ní tsumi ɔ. Kɛ je jeha 1940 jeha amɛ a mi nɛ nyɛmimɛ nyumuhi nɛ a nyɛɛ hɛ mi ngɛ asafo ɔ ní tsumi yi ɔ bɔni sukuu slɔɔtohi a he blɔ nya tomi konɛ a kɛ tsɔse nyɛmimɛ.\n9 Teokrase Sɔmɔmi Sukuu. Kaa bɔ nɛ wa na ngɛ yi 16 mi ɔ, a je sukuu nɛ ɔ peemi sisi ngɛ jeha 1943 ɔ mi. Anɛ yi mi tomi nɛ a kɛ to sukuu nɛ ɔ sisi ji kaa a tsɔse nihi konɛ a le munyu tumi ngɛ asafo ɔ mi pɛ lo? Dɛbi. Yi mi tomi titli nɛ a kɛ to sukuu nɛ ɔ sisi ɔ tsakee we, lɔ ɔ ji kaa e ma tsɔse Mawu we bi konɛ a ngɔ a gbi kɛ je Yehowa yi ngɛ fiɛɛmi ní tsumi ɔ mi. (La 150:6) Sukuu nɛ ɔ tsɔseɔ nyɛmimɛ nyumuhi kɛ yihi nɛ a ngma a biɛ ngɛ sukuu ɔ mi ɔ konɛ a pee Matsɛ Yemi fiɛɛli nɛ a he be. Amlɔ nɛ ɔ, wa náa tsɔsemi nɛ ɔ ngɛ Kristofohi A Si Himi Kɛ A Sɔmɔmi Ní Tsumi kpe ɔ mi.\n10, 11. Mɛnɔmɛ nɛ a ma nyɛ maa ya Gilead Sukuu ɔ eko, nɛ mɛni he je nɛ a to sukuu nɛ ɔ sisi ɔ?\n10 Watchtower Gilead Baiblo Sukuu. A je sukuu nɛ a tsɛɛ ke Watchtower Gilead Baiblo Sukuu ɔ sisi ngɛ Hɔɛgbi, February 1, 1943. Sisije ɔ, a to sukuu nɛ ɔ sisi konɛ a kɛ tsɔse blɔ gbali kɛ be tsuo sɔmɔli kpahi konɛ a ya fiɛɛ sane kpakpa a ngɛ ma se. Se kɛ je October 2011 ɔ, nihi nɛ a ngɔ a be tsuo kɛ ngɛ sɔmɔe kaa blɔ gbali klɛdɛɛhi, kpɔ mi nɔ hyɛli kɛ a yihi, Betel ní tsuli, kɛ ma se sane kpakpa fiɛɛli pɛ nɛ a haa nɛ a yaa sukuu nɛ ɔ eko.\n11 Mɛni he je nɛ a to Gilead Sukuu ɔ sisi ɔ? Nyɛminyumu ko nɛ e kɛ jehahi babauu tsɔɔ ní ngɛ sukuu nɛ ɔ mi ɔ de ke: “Baiblo ɔ nɛ sukuu bi ɔmɛ maa kase ɔ ma ha nɛ a hemi kɛ yemi mi maa wa, e ma ha nɛ a nane maa pi si saminya ngɛ Mawu jami mi, nɛ lɔ ɔ maa ye bua mɛ konɛ a nyɛ nɛ a da haomihi nɛ a kɛ maa kpe ngɛ he nɛ a ma ya sɔmɔ ngɛ ɔ nya. Jehanɛ hu ɔ, sukuu nɛ ɔ ma ha nɛ sukuu bi ɔmɛ a bua maa jɔ fiɛɛmi ní tsumi ɔ he wawɛɛ.”—Efe. 4:11.\n12, 13. Mɛni yiblii nɛ nihi nɛ a tsɔse mɛ ngɛ Gilead Sukuu ɔ mi ɔ wo ngɛ fiɛɛmi ní tsumi ɔ mi ngɛ je kɛ wɛ? Mo ha enɛ ɔ he nɔ hyɛmi nɔ́.\n12 Mɛni blɔ nɔ Gilead Sukuu ɔ ha nɛ je kɛ wɛ fiɛɛmi ní tsumi ɔ ya hɛ mi ngɛ? Kɛ je benɛ a je sukuu nɛ ɔ sisi ngɛ jeha 1943 ɔ, a tsɔse nihi nɛ a he hiɛ pe 8,500, * nɛ ma se sane kpakpa fiɛɛli nɛ a tsɔse mɛ ngɛ Gilead ɔ ya sɔmɔ ngɛ mahi nɛ hiɛ pe 170 a nɔ ngɛ je kɛ wɛ. Ma se sane kpakpa fiɛɛli ɔmɛ kɛ tsɔsemi nɛ a ná a tsuɔ ní, a peeɔ nɔ hyɛmi nɔ́ kpakpa ngɛ fiɛɛmi mi, nɛ a tsɔseɔ ni kpahi konɛ a pee jã. Behi fuu ɔ, ma se sane kpakpa fiɛɛli ɔmɛ nyɛɛ hɛ mi kɛ fiɛɛ ngɛ hehi nɛ Matsɛ Yemi fiɛɛli a he pi ngɛ loo hehi nɛ fiɛɛli be kulaa a.\n13 Mo susu nɔ́ nɛ ba ngɛ Japan benɛ fiɛɛmi ní tsumi ɔ ka gumi ngɛ Je Mi Ta enyɔne ɔ mi ɔ he nɛ o hyɛ. Ngɛ August 1949 ɔ mi ɔ, fiɛɛli nɛ a ngɛ Japan ɔ sui nyɔngma. Loko jeha 1949 ba nyagbe ɔ, ma se sane kpakpa fiɛɛli 13 nɛ a tsɔse mɛ ngɛ Gilead ɔ kɛ kã bɔni fiɛɛmi ngɛ Japan. Pee se ɔ, ma se sane kpakpa fiɛɛli fuu ya piɛɛ a he. Sisije ɔ, a kɛ a juɛmi ma odase nɛ a maa ye ngɛ ma nguahi a mi ɔ nɔ; pee se ɔ, a ya fiɛɛ ngɛ ma kpahi hu a mi. Ma se sane kpakpa fiɛɛli ɔmɛ wo a Baiblo kaseli kɛ ni kpahi he wami konɛ a ngɔ a he kɛ wo blɔ gbami ní tsumi ɔ mi. Kã nɛ ma se sane kpakpa fiɛɛli ɔmɛ kɛ fiɛɛ ɔ wo yiblii babauu. Mwɔnɛ ɔ, Matsɛ Yemi fiɛɛli nɛ a he hiɛ pe 216,000 nɛ a ngɛ Japan, nɛ ke a gba a mi lafa a, e mi maa pee 40 ngɛ sɔmɔe kaa blɔ gbali! *\n14. Mɛni he odase Teokrase sukuu ɔmɛ yeɔ? (Hyɛ daka nɛ ji, “ Sukuuhi Nɛ Tsɔseɔ Matsɛ Yemi Sɔmɔli” ngɛ ba fa 188 ɔ hulɔ.)\n14 Teokrase sukuu kpahi. Blɔ Gbali A Tsɔsemi Sukuu ɔ, Baiblo Sukuu Kɛ Ha Nihi Nɛ A Sɛ Gba Si Himi Mi, kɛ Baiblo Sukuu Kɛ Ha Nyumuhi Nɛ A Sɛ We Gba Si Himi Mi ɔ ye bua nihi nɛ a ya sukuu nɛ ɔmɛ ɔ, nɛ a nane pi si wawɛɛ ngɛ Mawu jami mi, nɛ a kɛ kã tsuɔ fiɛɛmi ní tsumi ɔ. * Teokrase sukuu nɛ ɔmɛ tsuo ji odase nɛ tsɔɔ kaa wa Matsɛ ɔ dla wɔ saminya konɛ wa tsu fiɛɛmi ní tsumi ɔ kɛ pi si.—2 Tim. 4:5.\nA Tsɔseɔ Nyɛmimɛ Nyumuhi Konɛ A Tsu Blɔ Nya Ní Tsumi Klɛdɛɛ Komɛ A He Ní\n15. Mɛni nɛ nyumuhi nɛ a kɛ blɔ nya ní tsumihi wo a dɛ ngɛ asafo ɔ mi ɔ ma nyɛ maa pee kɛ kase Yesu?\n15 Anɛ o kai Yesaya gbami nɛ tsɔɔ kaa Mawu tsɔɔ Yesu ní ɔ lo? Ngɛ jamɛ a hiɔwe “sukuu” ɔ mi ɔ, Yesu kase bɔ nɛ e maa pee ha kɛ “wo nɔ nɛ pɔ tɔ lɛ ɔ he wami.” (Yes. 50:4) Yesu kɛ nɔ́ nɛ e kase ɔ tsu ní; benɛ e ngɛ zugba a nɔ ɔ, e ha nɛ ‘nihi tsuo nɛ tloo tlomi nɛ pɔ tɔ mɛ’ ɔ ná he jɔmi. (Mat. 11:28-30) E sa nɛ nyumuhi nɛ a kɛ blɔ nya ní tsumi wo a dɛ ngɛ asafo ɔ mi ɔ nɛ a wo nyɛmimɛ he wami kaa bɔ nɛ Yesu pee ɔ. Bɔ nɛ pee nɛ a nyɛ nɛ a pee jã a, a to sukuu slɔɔtohi a sisi konɛ e ye bua mɛ nɛ a sɔmɔ a nyɛmimɛ Kristofohi saminya.\n16, 17. Mɛni he je nɛ a to Matsɛ Yemi Sɔmɔmi Sukuu ɔ sisi? (Hyɛ sisi ningma a hulɔ.)\n16 Matsɛ Yemi Sɔmɔmi Sukuu. A pee sukuu nɛ ɔ kekleekle nɔ́ ɔ ngɛ March 9, 1959 ngɛ South Lansing ngɛ New York. Kpokpa nɔ hyɛli, kɛ kpɔ mi nɔ hyɛli, kɛ asafo sɔmɔli (congregation servants) ngɔɔ nyɔhiɔ kake kɛ yaa sukuu nɛ ɔ. Pee se ɔ, a tsɔɔ níhi nɛ a kaseɔ ngɛ sukuu ɔ mi ɔ sisi kɛ ya gbi kpahi a mi, nɛ bɔɔbɔɔbɔɔ ɔ, a bɔni nyɛmimɛ nyumuhi tsɔsemi ngɛ sukuu nɛ ɔ mi ngɛ je kɛ wɛ. *\nNyɛminyumu Lloyd Barry nɛ ngɛ ní tsɔɔe ngɛ Matsɛ Yemi Sɔmɔmi Sukuu mi ngɛ Japan ngɛ jeha 1970\n17 Jeha 1962 Yearbook of Jehovah’s Witnesses womi ɔ tu nɔ́ he je nɛ a to Matsɛ Yemi Sɔmɔmi Sukuu ɔ sisi ɔ he munyu. E de ke: “Ngɛ je nɛ deka be mi nɛ ɔ mi ɔ, e sa kaa asafo mi nɔkɔtɔma ngɛ Yehowa Odasefohi asafo ɔ mi ɔ nɛ pee nɔ nɛ toɔ e níhi blɔ nya saminya konɛ e ná be kɛ hyɛ asafo ɔ nɔ, nɛ e ye bua mɛ. Jamɛ a be ɔ mi nɔuu ɔ, e sɛ nɛ e ngmɛɛ e weku ɔ he kɛ fɔ si ngɛ asafo ɔ he je, mohu ɔ, e pee nɔ nɛ e juɛmi mi ka si. E ji he blɔ ngua nɛ asafo sɔmɔli nɛ a ngɛ je kɛ wɛ ɔ ná kaa a maa ya Matsɛ Yemi Sɔmɔmi Sukuu ɔ, konɛ a tsɔse mɛ nɛ a tsu ní tsumi nɛ Baiblo ɔ tsɔɔ kaa nɔ hyɛlɔ nɛ tsu ɔ!”—1 Tim. 3:1-7; Tito 1:5-9.\n18. Mɛni blɔ nɔ Mawu we bi tsuo náa Matsɛ Yemi Sɔmɔmi Sukuu ɔ he se ngɛ?\n18 Mawu we bi tsuo ná Matsɛ Yemi Sɔmɔmi Sukuu ɔ he se. Ngɛ mɛni blɔ nɔ? Ke asafo mi nikɔtɔmahi kɛ sɔmɔli ngɔ níhi nɛ a kase ngɛ sukuu ɔ mi ɔ kɛ tsu ní ɔ, a nyɛɛ nɛ a woɔ a nyɛmimɛ Kristofohi he wami kaa bɔ nɛ Yesu pee ɔ. Anɛ o bua jɔɛ mi mi jɔmi munyu nɛ asafo mi nɔkɔtɔma ko loo sɔmɔlɔ ko kɛ mo tu, kɛ bɔ nɛ e bu mo tue ha, loo slaami nɛ e ba slaa mo nɛ e wo mo he wami ɔ he lo? (1 Tes. 5:11) Nyumuhi nɛ sa nɛ ɔmɛ yeɔ bua asafo ɔmɛ wawɛɛ!\n19. Mɛni sukuu kpahi nɛ Ní Tsɔɔmi Ajla Toli ɔmɛ to he blɔ nya, nɛ mɛni he je nɛ a to sukuu nɛ ɔmɛ sisi?\n19 Teokrase sukuu kpahi. Ní Tsɔɔmi Ajla Toli nɛ a tsuɔ ní ngɛ Blɔ Tsɔɔmi Ajla Toli ɔmɛ a sisi ɔ hyɛɛ sukuu kpahi nɛ a kɛ tsɔseɔ asafo mi nikɔtɔmahi kɛ sɔmɔli ngɛ asafo ɔ mi ɔ nɔ. A peeɔ sukuu nɛ ɔmɛ bɔ nɛ pee nɛ e ye bua asafo mi nikɔtɔmahi, kpɔ mi nɔ hyɛli, kɛ Asafo Ní Tsumi Kɔni Ajla Toli konɛ a tsu a blɔ nya ní tsumihi saminya. Baiblo ɔ nɛ nyɛmimɛ nyumu nɛ ɔmɛ ya kaseɔ ngɛ sukuu ɔ mi ɔ yeɔ bua mɛ konɛ a hɛɛ huɛ bɔmi nɛ ngɛ a kɛ Yehowa a kpɛti ɔ mi. Jehanɛ hu, e yeɔ bua mɛ konɛ a ngɔ Ngmami ɔ mi sisi tomi mlaahi kɛ tsu ní be mi nɛ a ngɛ Yehowa to ɔmɛ nɛ a he jua wa a a nɔ hyɛe ɔ.—1 Pet. 5:1-3.\nKekleekle Sɔmɔli A Tsɔsemi Sukuu nɛ a pee ngɛ Malawi ngɛ jeha 2007\n20. Mɛni he je nɛ Yesu ma nyɛ ma de ke ‘Yehowa nɛ tsɔɔ nɔ tsuaa nɔ ní’ ɔ, nɛ mɛni o fia o pɛɛ si kaa o maa pee?\n20 E ngɛ heii kaa Matsɛ Yesu Kristo bɔ mɔde nɛ e tsɔse e se nyɛɛli saminya. Tsɔsemi nɛ wa ná a tsuo je hiɔwe: Yehowa tsɔse e Bi ɔ, nɛ Bi ɔ hu tsɔse e se nyɛɛli. Lɔ ɔ he ɔ, Yesu ma nyɛ ma de ke ‘Yehowa nɛ tsɔɔ nɔ tsuaa nɔ ní.’ (Yoh. 6:45; Yes. 54:13) Nyɛ ha nɛ waa fia wa pɛɛ si kaa waa kɛ Tsɔsemi nɛ wa Matsɛ ɔ kɛ haa wɔ ɔ ma tsu ní. Nyɛ ha nɛ wa kai kaa yi mi tomi titli he je nɛ a ngɛ wɔ tsɔsee ɔ ji kaa wa nane maa pi si ngɛ Mawu jami mi konɛ waa gbe wa sɔmɔmi ní tsumi ɔ nya kulaa.\n^ kk. 5 Kɛ wa plɛ kɛ le kaa Mawu tsɔɔ e Bi ɔ bɔ nɛ a tsɔɔ ní ha kɛɛ? Mo susu he nɛ o hyɛ: Bɔ nɛ Yesu kɛ nɔ́ hetomi nɔ́ tsu ní ha a ha nɛ gbami ko nɛ a gba kɛ fɔ si jeha lafahi abɔ loko a fɔ lɛ ɔ ba mi. (La 78:2; Mat. 13:34, 35) E ngɛ heii kaa Yehowa nɛ ha nɛ a ngma jamɛ a gbami ɔ sɛ hlami tsɔɔ e Bi ɔ kaa ke e ngɛ ní tsɔɔe ɔ, e ngɔ nɔ́ hetomi níhi kɛ tsu ní.—2 Tim. 3:16, 17.\n^ kk. 6 Nyɔhiɔ komɛ a se ɔ, Yesu hla nihi 70, nɛ e tsɔ mɛ enyɔɔnyɔ kaa a ya fiɛɛ. E tsɔse mɛ hulɔ.—Luka 10:1-16.\n^ kk. 12 Ni komɛ ya Gilead Sukuu ɔ pe si kake.\n^ kk. 13 Ke o ngɛ hlae nɛ o le bɔ nɛ tsɔsemi nɛ a kɛ ha ma se sane kpakpa fiɛɛli nɛ a ya Gilead ɔ ye bua nɛ fiɛɛmi ní tsumi ɔ wo yiblii ngɛ je kɛ wɛ ɔ he sane fitsofitso ɔ, hyɛ womi nɛ ji, Jehovah’s Witnesses—Proclaimers of God’s Kingdom, yi 23.\n^ kk. 14 A bla sukuu enyɔ nɛ ɔmɛ kɛ pee Sukuu Kɛ Ha Matsɛ Yemi Sane Kpakpa Fiɛɛli.\n^ kk. 16 Ke e ngɛ mi hluu ɔ, a peeɔ Matsɛ Yemi Sɔmɔmi Sukuu, nɛ e slo ekomɛ a nya kɛmi. Amlɔ nɛ ɔ, asafo mi nikɔtɔmahi tsuo ngɛ sukuu nɛ ɔ he se náe. Kɛ je jeha 1984 ɔ mi kɛ ma nɛ ɔ, a tsɔse asafo mi sɔmɔli hu ngɛ sukuu nɛ ɔ mi.\nMɛni tsɔsemi Yesu ná kɛ je e Tsɛ ɔ ngɔ?\nMɛni blɔ nɔ Matsɛ ɔ tsɔse e sɛ nyɛɛli konɛ a pee fiɛɛli ngɛ?\nMɛni blɔ nɔ a tsɔse nyɛmimɛ nyumuhi nɛ sa konɛ a nyɛ nɛ a tsu a blɔ nya ní tsumihi?\nMɛni o maa pee kɛ tsɔɔ kaa o bua jɔ tsɔsemi nɛ Matsɛ ɔ kɛ haa a he?\nSUKUUHI NƐ TSƆSEƆ MATSƐ YEMI SƆMƆLI\nKRISTOFOHI A SI HIMI KƐ A SƆMƆMI NÍ TSUMI Ɔ\nYi Mi Tomi: Konɛ a kɛ tsɔse fiɛɛli nɛ a pee sane kpakpa a fiɛɛli kɛ tsɔɔli nɛ a he be.\nBe Nɛ E Heɔ: A peeɔ daa.\nHe Nɛ A Peeɔ Ngɛ: Matsɛ Yemi Asa a nɔ.\nNihi Nɛ A Ma Nyɛ Maa Ya: Nihi nɛ a kɛ asafo ɔ ngɛ bɔe nɛ a kplɛɛ Baiblo ɔ mi tsɔɔmi ɔ nɔ, nɛ a baa a je mi ngɛ Kristofohi a sisi tomi mlaahi a nya a ma nyɛ maa ngɔ a he kɛ wo mi. Ke o ngɛ hlae nɛ o kɛ o he nɛ wo mi ɔ, o kɛ Si Himi Kɛ Sɔmɔmi Ní Tsumi Kpe ɔ nɔ hyɛlɔ ɔ nɛ tu munyu.\nSe Namihi: Kristofohi A Si Himi Kɛ Sɔmɔmi Ní Tsumi kpe ɔ tsɔɔ wɔ bɔ nɛ a hlaa níhi a mi ha, kɛ bɔ nɛ a tsɔɔ níhi a mi ha. Wa kaseɔ bɔ nɛ a buɔ nihi tue ha konɛ waa ye bua mɛ nɛ a kase Mawu he ní.\nArnie, nɛ e kɛ be babauu tsu ní kaa kpɔ mi nɔ hyɛlɔ ɔ de ke: “I bubuɔ, nɛ lɔ ɔ he ɔ, ke i kɛ nihi ngɛ munyu tue ɔ, i nyɛ we a hɛ mi hyɛmi. Kpe nɛ ɔ ye bua mi nɛ i ná kã. Yehowa gu sukuu nɛ ɔ nɔ kɛ tsɔɔ mi bɔ nɛ e sa kaa ma wo mumu ha ke i ngɛ munyu tue, kɛ bɔ nɛ i kɛ ye juɛmi maa ma nɔ́ ko nɔ ha. Ye bua jɔ kaa ma nyɛ ma je Mawu yi ngɛ asafo ɔ mi kɛ fiɛɛmi mi.”\nASAFO MI NIKƆTƆMAHI A SUKUU *\nYi Mi Tomi: Konɛ a kɛ ye bua asafo mi nikɔtɔmahi nɛ a nyɛ nɛ a tsu a blɔ nya ní tsumihi ngɛ asafo ɔ mi.\nBe Nɛ E Heɔ: Ligbi enuɔ.\nHe Nɛ A Peeɔ Ngɛ: Asafo ɔ ní tsumi kɔni ɔ lɛ tsɔɔ he nɛ e sa kaa a pee ngɛ; behi fuu ɔ, a peeɔ ngɛ Matsɛ Yemi Asa loo Kpe Peemi Asa nɛ ngɛ nyɛ kasa nya a nɔ.\nNihi Nɛ A Ma Nyɛ Maa Ya: Asafo ɔ ní tsumi kɔni ɔ lɛ tsɔɔ asafo mi nikɔtɔmahi nɛ ma nyɛ maa ya.\nSe Namihi: Moo hyɛ níhi nɛ nyɛmimɛ nyumuhi nɛ a ya sukuu nɛ ɔ nɛ to nɔ 92 ngɛ Patterson, New York ngɛ U.S.A. ɔ de:\n“I ná sukuu ɔ he se saminya, e ye bua mi nɛ i na bɔ nɛ ma hyɛ ye he nɔ, kɛ Yehowa asafo ɔ nɔ saminya ha.”\n“Níhi nɛ i kase ɔ maa ye bua mi ye wami be tsuo.”\nBLƆ GBALI A TSƆSEMI SUKUU\nYi Mi Tomi: Konɛ a kɛ tsɔse blɔ gbali bɔ nɛ pee nɛ a nyɛ nɛ a ‘tsu sɔmɔmi ní tsumi ɔ saminya.’—2 Tim. 4:5.\nBe Nɛ E Heɔ: Ligbi ekpa.\nHe Nɛ A Peeɔ Ngɛ: Asafo ɔ ní tsumi kɔni ɔ lɛ tsɔɔ he nɛ e sa kaa a pee ngɛ; behi fuu ɔ, a peeɔ ngɛ Matsɛ Yemi Asa nɛ ngɛ nyɛ kasa nya a nɔ.\nNihi Nɛ A Ma Nyɛ Maa Ya: Nihi nɛ ke e hí kulaa a, a tsu blɔ gbami ní tsumi ɔ jeha kake. Kpɔ mi nɔ hyɛlɔ ɔ lɛ tsɔɔ blɔ gbali ɔmɛ a kpɛti nihi nɛ a he su nɛ a ma nyɛ maa ya sukuu nɛ ɔ. A ma nyɛ ma ha nɛ nihi nɛ a ngɛ blɔ gbami ní tsumi ɔ tsue be kɛkɛɛ nɛ a yɛ sukuu ɔ eko ngɛ jeha enuɔ mi ɔ nɛ a ya sukuu ɔ ekohu.\nSe Namihi: Lily de ke: “Sukuu ɔ ye bua mi nɛ i nyɛɛ daa haomihi ngɛ fiɛɛmi ní tsumi ɔ kɛ ye si himi mi ɔ nya.” I ya hɛ mi ngɛ bɔ nɛ i kaseɔ ní ha, bɔ nɛ i tsɔɔ ní ha, kɛ bɔ nɛ i kɛ Baiblo ɔ tsuɔ ní ha a mi. I dla ye he saminya kaa ma ye bua ni kpahi, ma fĩ asafo mi nikɔtɔma amɛ a se, nɛ ma tsu ye blɔ fa mi nɔ́ konɛ e ha nɛ asafo ɔ nɛ ya hɛ mi.”\nBrenda nɛ e ya sukuu nɛ ɔ si enyɔ ɔ de ke: “Sukuu ɔ ye bua mi nɛ i susuɔ mumi mi níhi a he wawɛɛ, nɛ e ha nɛ i tsɔse ye he nile saminya, nɛ i kɛ ye juɛmi ma nihi nɛ ma ye bua mɛ ɔ nɔ. E ngɛ heii kaa Yehowa mi mi jɔ wawɛɛ!”\nBETEL NÍ TSULI A TSƆSEMI SUKUU\nYi Mi Tomi: A kɛ tsɔseɔ ni hehi nɛ a ya Betel konɛ a nyɛ nɛ a sɔmɔ ngɛ Betel.\nBe Nɛ E Heɔ: A kɛ ngmlɛfia eywiɛ kaseɔ ní daa ligbi ngɛ ligbi eywiɛ mi.\nHe Nɛ A Peeɔ Ngɛ: Betel.\nNihi Nɛ A Ma Nyɛ Maa Ya: Betel weku ɔ mi bi loo nihi nɛ a ngɛ sɔmɔe ngɛ Betel be kpiti (jeha kake loo enyɔ).\nSe Namihi: Demetrius nɛ e ya sukuu nɛ ɔ eko ngɛ jeha 1980 jeha amɛ a mi ɔ de ke: “Sukuu nɛ ɔ ye bua mi nɛ i ya hɛ mi ngɛ bɔ nɛ i kaseɔ ní ha a mi, nɛ e ye bua mi konɛ ma nyɛ ma hi Betel jehahi babauu. Bɔ nɛ ní tsɔɔli ɔmɛ tsɔɔ ní ha, níhi nɛ wa kase, kɛ ga womi kpakpahi nɛ wa ná a ha nɛ i na kaa Yehowa susuɔ ye he, nɛ e ngɛ hlae nɛ ma ye manye ngɛ ye Betel sɔmɔmi ɔ mi.”\nSUKUU KƐ HA MATSƐ YEMI SANE KPAKPA FIƐƐLI *\nYi Mi Tomi: Konɛ a kɛ tsɔsemi klɛdɛɛ nɛ ha nihi nɛ a ngɛ be tsuo sɔmɔmi ní tsumi ɔ mi (nihi nɛ a sɛ gba si himi mi, nyɛmimɛ nyumuhi kɛ yihi nɛ a sɛ we gba si himi mi lolo) bɔ nɛ pee nɛ Yehowa kɛ e we asafo ɔ nɛ ngɔ mɛ kɛ tsu ní wawɛɛ. A ti nihi fuu ma ya sɔmɔ ngɛ a ma amɛ a mi hehi nɛ fiɛɛli babauu a he hia ngɛ. A ma nyɛ ma ha nɛ a kpɛti nihi nɛ a yí jeha 50 nɛ́ a ya sɔmɔ kaa be kpiti mi blɔ gbali klɛdɛɛhi konɛ a ya to asafohi a sisi ngɛ hehi nɛ a tsɔ a he banee ɔ, nɛ a ha nɛ sɔmɔmi ní tsumi ɔ nɛ ya hɛ mi ngɛ lejɛ ɔmɛ.\nBe Nɛ E Heɔ: Nyɔhiɔ enyɔ.\nNyɛmimɛ nyumuhi kɛ yihi ngɛ teokrase tsɔsemi he se náe\nNihi Nɛ A Ma Nyɛ Maa Ya: Be tsuo sɔmɔli nɛ a ye kɛ je jeha 23 kɛ ya si 65 nɛ a ngɛ nɔmlɔ tso mi he wami kpakpa, nɛ a si himi maa ngmɛ mɛ blɔ nɛ a sɔmɔ ngɛ he nɛ fiɛɛli babauu a he hia ngɛ ɔ ma nyɛ maa ya eko. E sa nɛ a pee nihi nɛ a ma nyɛ ma de ke, “I ngɛ hiɛ ɔ! Moo tsɔ mi!” (Yes. 6:8) E sa kaa nihi nɛ a maa ya sukuu ɔ eko, nɛ ji nyɛmimɛ nyumuhi kɛ yihi nɛ a sɛ we gba si himi mi lolo, kɛ nihi nɛ a sɛ gba si himi mi ɔ tsuo nɛ a pee nihi nɛ ke e hí kulaa a, a ngɛ blɔ gbami ní tsumi ɔ tsue jeha enyɔ nɛ a pui mi. E sa kaa nihi nɛ a sɛ gba si himi mi ɔ a pee nihi nɛ ke e hí kulaa a, a sɛ gba si himi mi jeha enyɔ. E sa nɛ nyɛmimɛ nyumu ɔmɛ nɛ a pee nihi nɛ ke e hí kulaa a, a ngɛ sɔmɔe kaa asafo mi nikɔtɔmahi loo asafo mi sɔmɔli jeha enyɔ nɛ a pui mi. Ke a peeɔ sukuu nɛ ɔ ngɛ nyɛ ma a mi ɔ, a kɛ nihi nɛ a suɔ kaa a maa ya eko ɔ maa pee kpe ngɛ kpokpa nɔ kpe ɔ sisi, nɛ a maa ngɔ blɔ tsɔɔmi kpahi kɛ ha mɛ.\nSe Namihi: Nyɛmimɛ nɛ a ya Baiblo Sukuu Kɛ Ha Nyumuhi Nɛ A Sɛ We Gba Si Himi Mi, kɛ Baiblo Sukuu Kɛ Ha Nihi Nɛ A Sɛ Gba Si Himi Mi ɔ tu sukuu ɔ he munyu kpakpahi fuu. Ngɛ jeha 2013 ɔ mi ɔ, Blɔ Tsɔɔmi Ajla Toli ɔmɛ kplɛɛ nɔ kaa a bla sukuu enyɔ nɛ ɔmɛ nɛ a tsɛ lɛ ke Sukuu Kɛ Ha Matsɛ Yemi Sane Kpakpa Fiɛɛli. Amlɔ nɛ ɔ, blɔ gbali babauu ma nyɛ maa ya sukuu nɛ ɔ eko, nɛ nyɛmimɛ yihi hu ma nyɛ maa ya.\nWATCHTOWER GILEAD BAIBLO SUKUU\nYi Mi Tomi: A ma nyɛ ma ha nɛ nihi nɛ maa gbe sukuu nɛ ɔ nya a nɛ sɔmɔ kaa kpɔ mi nɔ hyɛli, ma se sane kpakpa fiɛɛli, loo Betel ní tsuli. Ke nihi nɛ a maa gbe sukuu nɛ ɔ nya a kɛ tsɔsemi nɛ a ya ná a tsu ní saminya a, a maa ye bua nɛ fiɛɛmi ní tsumi ɔ kɛ ní nɛ a tsuɔ ngɛ asafo ɔ ní tsumi kɔni ɔ maa ya nɔ wawɛɛ.\nBe Nɛ E Heɔ: Nyɔhiɔ enuɔ.\nHe Nɛ A Peeɔ Ngɛ: Watchtower Educational Center ngɛ Patterson, New York.\nGilead Sukuu—Patterson, New York\nNihi Nɛ A Ma Nyɛ Maa Ya: Nihi nɛ a sɛ gba si himi mi, nyɛmimɛ nyumuhi kɛ yihi nɛ a sɛ we gba si himi mi lolo nɛ a ngɛ be tsuo sɔmɔmi ní tsumi ɔ tsue. Asafo ɔ Ní Tsumi Kɔni Ajla Toli ɔmɛ ma nyɛ ma ha nɛ ma se sane kpakpa fiɛɛli nɛ a yɛ Gilead Sukuu ɔ eko lolo, blɔ gbali klɛdɛɛhi, Betel ní tsuli, loo kpɔ mi nɔ hyɛli kɛ a yihi he blɔ nɛ a ngma blɔ bimi womi ɔ eko nɔ ní. E sa nɛ nihi nɛ a maa ngma blɔ bimi womi ɔ nɔ ní ɔ nɛ a pee nihi nɛ a tuɔ Blɛfo gbi nɛ a ngmaa hulɔ.\nSe Namihi: Lade kɛ Monique nɛ a ji nɔ kɛ e yo nɛ a je United States, nɛ a ngɛ sɔmɔmi ní tsumi ɔ tsue jehahi babauu ji nɛ ɔ tu munyu nɛ nyɛɛ se nɛ ɔ:\nLade de ke: “Gilead sukuu ɔ tsɔse wɔ konɛ wa nyɛ nɛ wa ya fiɛɛ ngɛ he tsuaa he ngɛ je ɔ mi, nɛ waa kɛ wa nyɛmimɛ nɛ bla kɛ tsu ní ngɛ fiɛɛmi ní tsumi ɔ mi.”\nMonique hu de ke: “Ke i kɛ nɔ́ nɛ i kase ngɛ Mawu Munyu ɔ mi ɔ tsu ní ɔ, i náa bua jɔmi ngɛ fiɛɛmi ní tsumi ɔ mi. Bua jɔmi nɛ ɔ haa nɛ i naa kaa Yehowa suɔ mi.”\nMATSƐ YEMI SƆMƆMI SUKUU\nYi Mi Tomi: Konɛ a kɛ tsɔse asafo mi nikɔtɔmahi kɛ sɔmɔli nɛ a nyɛ nɛ a to níhi blɔ nya nɛ a hyɛ asafo ɔ nɔ saminya. (Níts. 20:28) Níhi nɛ a kaseɔ ngɛ sukuu ɔ mi ɔ eko kɔɔ asafo ɔmɛ a mi si fɔfɔɛhi, bɔ nɛ níhi ngɛ nɔ yae ngɛ asafo ɔmɛ a mi ha, kɛ asafo ɔmɛ a hiami níhi a he. Blɔ Tsɔɔmi Ajla Toli ɔmɛ nɛ a tsɔɔ be nɛ e sa kaa a pee sukuu nɛ ɔ.\nBe Nɛ E Heɔ: Ligbi etɛ nɛ ɔ, be abɔ nɛ a kɛ peeɔ sukuu nɛ ɔ tsakeɔ.\nHe Nɛ A Peeɔ Ngɛ: Behi fuu ɔ, a peeɔ ngɛ Matsɛ Yemi Asa loo Kpe Peemi Asa nɛ ngɛ nyɛ kasa nya a nɔ.\nNihi Nɛ A Ma Nyɛ Maa Ya: Kpɔ mi nɔ hyɛlɔ ɔ nɛ e deɔ asafo mi nikɔtɔmahi kɛ sɔmɔli. Asafo ɔ ní tsumi kɔni ɔ nɛ fɔɔ kpɔ mi nɔ hyɛli nine.\nSe Namihi: Quinn de ke: “E ngɛ mi kaa be bɔɔ pɛ nɛ waa kɛ pee sukuu ɔ mohu, se wa kase níhi fuu nɛ woɔ asafo mi nikɔtɔmahi he wami nɛ a ya nɔ nɛ a kɛ bua jɔmi kɛ kã nɛ tsu ní ngɛ Yehowa sɔmɔmi mi. E ye bua asafo mi nikɔtɔma ehehi kɛ ni nɛmɛ nɛ a se kɛ ɔ tsuo nɛ a hyɛ asafo ɔ nɔ saminya konɛ a ‘juɛmi nɛ pee kake.’”\nMichael hu de ke: “Tsɔsemi nɛ wa ná a wo bua jɔmi nɛ wa ngɛ ha mumi mi níhi ɔ mi he wami, e ha nɛ wa na oslaahi nɛ e sa kaa waa hyɛ wa he ngɛ he, nɛ e ye bua wɔ nɛ wa na blɔ nɔ nɛ wa maa gu kɛ hyɛ asafo ɔ nɔ.”\nKPƆ MI NƆ HYƐLI KƐ A YIHI A SUKUU *\nYi Mi Tomi: Konɛ a kɛ ye bua kpɔ mi nɔ hyɛli nɛ a nyɛ nɛ a sɔmɔ asafohi, nɛ a ‘bɔ mɔde ngɛ munyu tumi kɛ ní tsɔɔmi mi,’ nɛ a hyɛ nihi nɛ a kɛ wo a dɛ ɔ a nɔ.—1 Tim. 5:17; 1 Pet. 5:2, 3.\nBe Nɛ E Heɔ: Nyɔhiɔ kake.\nHe Nɛ A Peeɔ Ngɛ: Asafo ɔ ní tsumi kɔni ɔ nɛ tsɔɔ he nɛ e sa kaa a pee ngɛ.\nNihi Nɛ A Ma Nyɛ Maa Ya: Asafo ɔ ní tsumi kɔni ɔ nɛ tsɔɔ kpɔ mi nɔ hyɛli kɛ a yihi nɛ a ma nyɛ maa ya.\nSe Namihi: Joel kɛ Connie nɛ a piɛɛ kekle sukuu bi ɔmɛ a he ngɛ jeha 1999 ɔ mi ɔ de ke: “Hɛsa nɛ wa ngɛ kɛ ha Yesu kaa lɛ ji asafo ɔ yi ɔ mi ba wa. Wa na kaa e he hia nɛ waa wo nyɛmimɛ nɛ wa ya sɔmɔɔ mɛ ɔ he wami konɛ kake peemi nɛ ngɛ asafo ɔ mi ɔ mi nɛ wa. E ngɛ mi kaa kpɔ mi nɔ hyɛlɔ ɔ ngɔɔ ga womihi kɛ haa, nɛ be komɛ po ɔ, e tsɔseɔ nɔ mohu lɛɛ, se e yi mi tomi titli ji kaa e maa ye bua nyɛmimɛ nɛ a na kaa Yehowa suɔ mɛ.”\nASAFO Ɔ NÍ TSUMI KƆNI AJLA TOLI KƐ A YIHI A SUKUU\nYi Mi Tomi: Konɛ a kɛ ye bua nihi nɛ a ngɛ sɔmɔe kaa Asafo ɔ Ní Tsumi Kɔni Ajla Toli ɔ nɛ a nyɛ nɛ a hyɛ ní tsumihi nɛ yaa nɔ ngɛ Betel wehi a mi ɔ a nɔ, nɛ a hyɛ bɔ nɛ asafo ɔmɛ a sɔmɔmi ní tsumi ɔ ngɛ nɔ yae ha ngɛ a mahi a mi.—Luka 12:48b.\nHe Nɛ A Peeɔ Ngɛ: A peeɔ ngɛ Watchtower Educational Center ngɛ Patterson, New York.\nNihi Nɛ A Ma Nyɛ Maa Ya: Sɔmɔmi Ajla Toli nɛ a tsuɔ ní ngɛ Blɔ Tsɔɔmi Ajla Toli ɔmɛ a sisi ɔ lɛ tsɔɔ Asafo ɔ Ní Tsumi Kɔni Ajla Toli loo Ma Ajla Toli kɛ a yihi nɛ a ma nyɛ maa ya sukuu nɛ ɔ eko.\nSe Namihi: Lowell kɛ Cara ya sukuu nɛ to nɔ 25 ɔ eko. Amlɔ nɛ ɔ, a ngɛ sɔmɔe ngɛ Nigeria.\nLowell de ke: “Sukuu ɔ ha nɛ i na kaa ní tsumi nɛ a ma ha mi nɛ ma tsu lɛ saminya a he hia mohu lɛɛ, se huɛ bɔmi kpakpa nɛ maa hi i kɛ Yehowa wa kpɛti ɔ nɛ ma ha nɛ ma sa e hɛ mi.”\nCara hu tu nɔ́ kake nɛ e kase ngɛ sukuu ɔ mi ɔ he munyu ke: “Ke i be nyɛe nɛ ma tsɔɔ nɔ́ ko mi kpiti ɔ, lɛɛ e sa kaa ma kase jamɛ a nɔ́ ɔ saminya loko ma de ke ma tsɔɔ nɔ ko.”\n^ kk. 63 Amlɔ nɛ ɔ, pi ma tsuaa ma nɔ nɛ a peeɔ sukuu nɛ ɔ ngɛ.\n^ kk. 84 Amlɔ nɛ ɔ, pi ma tsuaa ma nɔ nɛ a peeɔ sukuu nɛ ɔ ngɛ.\n^ kk. 105 Amlɔ nɛ ɔ, pi ma tsuaa ma nɔ nɛ a peeɔ sukuu nɛ ɔ ngɛ.\nKɛ o ma plɛ kɛ je níhi nɛ tsiɔ mo blɔ ɔ konɛ o nyɛ nɛ o su Mawu jami mi otihi nɛ o kɛ ma o hɛ mi ɔ a he ha kɛɛ?\nMɛni blɔ nɔ wa maa gu konɛ waa ye bua nyɛmimɛ nyumuwi aloo nihi nɛ a baptisi mɛ kɛ we ɔ, konɛ a nane nɛ pi si?